title: Etelä-Afrikan luonto

text: Fynbosin kasvillisuusvyöhyke sijaitsee maan lounaisosissa ja sen lajisto koostuu pääasiassa kanervoista, proteoista ja ruohomaisista "Restionaceae"-heimoon kuuluvista kasveista. Alueen kasveihin kuuluva kuningasprotea on Etelä-Afrikan kansalliskukka. Vaikka Etelä-Afrikassa kasvaa yli tuhat kotoperäistä puulajia, ovat suuret puut varsin harvinaisia monissa maan osissa. Maassa on kuitenkin laajoja metsiä Knysna-Tsitsikamman alueella ja Mpumalangan ja Limpopon provinssien koillisosissa, jossa puusto koostuu käpypalmuista. Maan pohjoisosissa kasvaa myös apinanleipäpuita.


title: Etelä-Afrikan luonto

text:
Etelä-Afrikan kotoperäisistä eläimistä tunnetuimpia ovat niin sanottu "big five": norsu, leijona, sarvikuono, leopardi ja kafferipuhveli, jotka elävät bushveld- ja savannialueilla. Krugerin luonnonpuistossa on yli 9 000 norsun ja 20 000 puhvelin kanta. Aikaisemmin lähes sukupuuttoon kuolleen leveähuulisarvikuonon kanta on saatu elpymään ja Krugerissa asuu nykyisin yli 3 000 yksilöä. Krugerin lisäksi myös muissa maan kansallispuistoissa kuten Hluhluwe Umfolozissa ja Pilanesbergissä on kaikki viisi "big fiveen" kuuluvaa lajia.
Suurista kissaeläimistä leijonan levinneisyysalue rajoittuu lähes yksinomaan maan kansallispuistoihin, mutta leopardeja tavataan suuremmalla alueella, mukaan lukien eteläisessä Kapmaassa ja maan pohjoisosissa. Gepardin kanta on varsin pieni ja rajoittuu maan pohjoisimpiin osiin ja luonnonpuistoihin.


title: Etelä-Afrikan luonto

text: Etelä-Afrikassa esiintyy noin 850 lintulajia, joista noin 50 on kotoperäisiä. Tunnetuimpia lintulajeja ovat strutsi, joita esiintyy lähes koko maassa, sarvinokat, kurjet, useat kotka- ja korppikotkalajit.


title: Etelä-Afrikan luonto

text: Etelä-Afrikan rannikkovesillä esiintyy kahdeksaa eri valaslajia. Niistä yleisimmin havaittu on mustavalas, joka poikii rannikon lahdenpoukamissa. Laji metsästettiin aikoinaan lähes sukupuuttoon, mutta suojelun myötä sen kanta on vahvistunut. Maan aluevesillä esiintyy yli 2 000 kalalajia eli 16 % kaikista maailman kalalajeista. Kaupallisesti merkittävimpiä kaloja ovat sardiinit ja kummeliturskat.


title: Alfred Kirwa Yego

text: Alfred Kirwa Yego (s. 28. marraskuuta 1986) on kenialainen keskimatkojen juoksija.


title: Alfred Kirwa Yego

text: Yego voitti vuonna 2004 Kenian nuorten mestaruuden 800 metrin juoksussa. Samana vuonna hän voitti samalla matkalla hopeaa Grosseton nuorten MM-kisoissa ajalla 1.47,39. Seuraavana vuonna hän karsiutui Helsingin MM-kisoissa alkuerissä. Kauden lopussa hän juoksi kuudenneksi. Vuonna 2006 Yego voitti Afrikan-mestaruuskilpailuissa 800 metrin pronssia ajalla 1.46,85 ja sijoittui kauden lopussa kahdeksanneksi. Yego voitti Osakan MM-kisoissa 2007 MM-kultaa. Pekingissä 2008 Yego sijoittui olympiafinaalissa kolmanneksi saaden pronssia. Berliinin MM-kisoissa 2009 Yego voitti 800 metrin hopeaa ajalla 1.45,35. Afrikan-mestaruuskilpailuissa 2010 Nairobissa Yego sijoittui hopealle. Daegun MM-kisoissa 2011 hän oli seitsemäs.


title: Sex & Violins

text: Sex & Violins on Rednex-yhtyeen debyyttialbumi vuodelta 1995. Albumi sisältää muun muassa yhtyeen tunnetuimmaksi kappaleeksi nousseen ”Cotton-Eye Joen” sekä radiohitiksikin nousseen kappaleen ”Wish You Were Here”.


title: Sex & Violins

text: Levy pysyi Suomen virallisella listalla kuusi viikkoa. Parhain sijoitus oli sija 14. viikolla 31 vuonna 1995.


title: Thersandros

text: Thersandros () oli kreikkalaisessa mytologiassa Polyneikeen ja Argeian poika ja Theban kuningas. Hänellä oli puolisonsa Demonassan kanssa poika Tisamenos.


title: Thersandros

text: Kymmenen vuotta sen jälkeen, kun seitsemän sotapäällikköä olivat hyökänneet Thebaan valloittaakseen kaupungin, ja epäonnistuneen sotaretken aikana Thersandroksen isä oli saanut taistelussa surmansa, näiden pojat, epigonit, aloittivat uuden hyökkäyksen kaupunkia vastaan. Kuten ensimmäisen retken aikana, jolloin Amfiaraos oli aluksi kieltäytynyt osallistumasta, niin nyt hänen poikansa Alkmaion osoitti hyvin vähäistä kiinnostusta hyökkäystä kohtaan. Thersandros sai lahjottua tämän äidin Erifylen viitalla, jolloin tämä houkutteli poikansa Alkmaionin ja Amfilokhoksen osallistumaan sotaan aivan kuten hän oli kymmenen vuotta aiemmin tehnyt aviomiehelleen.


title: Thersandros

text: Siinä missä epigonien isät olivat epäonnistuneet, heidän poikansa saivat Theban vallattua. He kukistivat Laodamaksen, Thersandroksen serkun ja tämän armeijan, ja Thersandroksesta tuli Theban kuningas.


title: Thersandros

text: Thersandros tuki Agamemnonia Troijan sodassa. Kreikkalaisten ensimmäinen yritys valloittaa Troija kuitenkin epäonnistui heidän noustua erehdyksessä maihin Myysian rannikolla. Telefos, Herakleen poika, hyökkäsi heitä vastaan ja ajoi heidät takaisin aluksilleen. Vaikka Thersandroksen kerrotaan taisteleen kreikkalaisista urheimmasti, hän tuli Telefoksen surmaamaksi ja haudattiin Elaiaan.


title: Thersandros

text: Vergilius kuitenkin mainitsee Thersandroksen niiden sankareiden joukossa, joiden kerrottiin olleen Troijan hevosen sisällä.


title: Thersandros

text: Thersandroksen kuoleman jälkeen Peneleos nousi Theban hallitsijaksi Tisamenoksen sijasta, koska tämä oli vielä liian nuori kuninkaaksi.


title: Lähelläsi

text: Lähelläsi on Lea Lavenin vuonna 2003 julkaistu albumi. Albumin on julkaissut MTG – Musiikkituottajat Group Oy.


title: Lähelläsi

text: Kaikki kappaleet sovittanut Jussi Eriksson.


title: Çayönü Tepesi

text: Çayönü Tepesi tai lyhyemmin Cayönü, oli nuoremman kivikauden aikainen kylä Kaakkois-Turkissa. Arkeologit ovat tutkineet kaivaukaissaan paikalla maanviljelyn syntyä. Paikka on Diyarbakırista 40 kilometriä koilliseen, Taurusvuorten juurella ja Tigris-joen yläjuoksulla sen haaran Bogazcay-joen varrella. Kylässä asuttiin noin 7200–6600 eaa. Sieltä on löydetty varhaisimmat merkit sian kesyttämistä, ja melko varmasti myös myös varhaista viljaa, emmeriä ja einkornia, muttei ohraa. Siellä on vanhin tunnettu terrazzolattia, joka oli tehty poltetusta kalkkikivestä tehdystä betonista.


title: Çayönü Tepesi

text: Ihmisiä haudattiin talojen alle. Paikasta on löydetty myös varhaista keramiikkaa ja kupariesineitä. Kylässä asuttiin esikeraamisella neoliittisella kaudella jaksoilla PPNA ja PPNB sekä keraamisella neoliittisella kaudella. Paikalla saattoi olla varhaista kasteluviljelyä..


title: Çayönü Tepesi

text: Kolme säilyneistä rakennuksista oli suuria, ehkä päälliköiden asumuksia tai yhteisiä rakennuksia. Tämä viittaa joko uskonnolliseen tai päällikkövaltaiseen yhteiskuntaan. Ei-asuinrakennuksien lattiat olivat litteistä kivistä tehtyjä. Cayonu toisenlainen kuin muut löydetyt varhaiset viljelykylät juuri rakennustensa suuren koon takia. Joidenkin mukaan paikalla asui pieni työtä tekemätön joukko, ja suuri työtä tekevä joukko.


title: Çayönü Tepesi

text: Cayonun alempi kerros noin 8800–8500 eaa. on paikallaan oleva metsästäjä-keräilijöiden asutus. Ylemmässä kerroksessa näkyy lampaahoidon aloitus ensimmäisten paikkojen joukossa noin 7300 eaa..


title: Çayönü Tepesi

text: Çayönü Tepesistä on löydetty varhaisa kupariesineitä. Esineet tehtiin melko läheltä löydetystä luonnonkuparista ehkä noin 8200-7500 eaa. Esineet ovat neuloja, koukkuja, naskaleita, helmiä ja kiekkoja.


title: Çayönü Tepesi

text: Çayönü Tepesin ensimmäisen 9250–8750 radiohiilivuotta sitten vallineen kauden eri kerrostumista löydetyt talot poikkeavat huomattavastikin tyypiltään. Alussa paikalle tehtiin savetuista vitsaspunoksista pyöreitä tai pyöreänurkkaisia karkeasti tehtyjä taloja, joskus kiviperustalle. Seuraavassa vaiheessa talojen perustat muuttuivat ainakin osin ikään kuin kampamaiseksi niin sanotussa ristikkopohjavaiheessa. Tämän rakenteen arvellaan kuivattaneen talon lattian kosteana ja kylmänä vuodenaikana.


title: Çayönü Tepesi

text:
Talotyyppien muuttuessa ajan mukana tapahtui huomattavia muutoksia kylän elinkeinorakenteessa. Cayonuun tuodun obsidiaanin määrä alkoi kasvaa GP eli ristikkokaava, jolloin piikivi harveni työkalujen teossa. Se kasvoi voimakkasti BPP eli Broad Pavement Plan-kaudella solumaisen pohjakaavan kaudelle asti. Maanviljely alkoi yleistyä BPP-kaudella, ja jatkoi yleistymistään solumaisen pohjakaavan kaudella. solumaisen pohjakaavan kaudella alettiin paimentaa vuohia ja lampaita. Solumaisen pohjakaavan kauden lopussa tai seuraavan LRP-kauden alussa kesytettiin sika. s 155
Cayonun obsidiaani saatiin Lounais-Turkin Bingölistä Eufratin latvoilta ja myös muualta, ehkä aivan Vanjärven pohjoispuolelta. Eufratin latvojen ja Vanjärven seudun obsidiaania vietiin Ali Koshiin asti Zagros-vuorten kaakkoispuolelle Khuzestaniin. Tämä kauppa kattoi Zagrosvuoret, Pohjois-Mesopotamian. Kaakkois-Turkin ja Syyrian sekä Pohjois-Israelin Byblokseen ja Tell Ramadiin asti. Toinen obsidiaanilähde sijaitsi keskisessä Vähässä-Aasiassa, josta obsidiaania kaupattiin Etelä-Turkkiin ja Levanttiin eli Länsi-Syyriaan ja Israeliin aina eteläiseen Beidhaan asti.


title: Anund Jakob

text: Anund Jakob (n. 1008 – n. 1050) hallitsi Ruotsia noin vuosina 1019–1050. Anund Jakob oli Olavi Sylikuninkaan poika.


title: Anund Jakob

text: Anund Jakobin kaksoisnimi tulee, Adam Bremeniläisen mukaan, siitä että svealaiset olivat valmiita hyväksymään kristityn kuninkaan, mutta ei jos hänellä pelkästään oli kristityn nimi. Svealaiset antoivat perinteisesti Anund-nimen henkilöille, joiden nimi oli liian vaikea.


title: Anund Jakob

text: Anund Jakobilla oli ulkopoliittisia pyrkimyksiä ja hän avusti Norjan Olavi Haraldinpoikaa tanskalaista kuningasta Knuut Suurta vastaan Helgeån taistelussa. Länsigötanmaan maakuntalain mukaan Anund Jakob (lakikirjoissa hänestä käytetään nimeä "Emund") ylläpiti lakia ja järjestystä ankaralla kädellä, muun muassa polttamalla lainrikkojien talot.


title: Anund Jakob

text: Anund Jakobin jälkeen kuninkaasi nousi hänen vanhempi velipuolensa, Olavi sylikuninkaan avioton poika Emund Vanha.


title: Anomalocaris

text: Anomalocaris oli kambrikauden keskivaiheilta tunnettu suurikokoinen selkärangaton merieläin, joka eli noin 535–520 miljoonaa vuotta sitten.


title: Anomalocaris

text: "Anomalocarikset" lienevät olleet trilobiitteja saalistaneita petoja. Ne olivat vapaasti uivia eläimiä, jotka ilmeisesti etenivät vartalon reunassa olevia ulokkeita liikuttamalla. Niillä oli suuri pää ja suuret verkkosilmät. Näköaisti oli hyvin kehittynyt, sillä silmissä oli 16 000 osasilmää; esimerkiksi kärpäsellä niitä on 3000. Pään alapinnalla sijaitseva suu oli kiekkomainen, sen reunassa oli teräviä hampaita. Suun edestä lähti kaksi kaarevaa piikikästä uloketta, joilla "Anomalocaris" lienee siepannut saaliin ja siirtänyt sen suuhunsa. Kambrikautisiksi eläimiksi "Anomalocarikset" olivat poikkeuksellisen suuria, pituudeltaan 60 senttimetristä kahteen metriin. Suurimmat "Anomalocarikset" olivat yli 20 kertaa suurempia kuin muut sen aikaiset eliöt.


title: Anomalocaris

text: "Anomalocaris" on erikoisen ulkomuotonsa vuoksi taksonomisesti ongelmallinen suku. Se luokitellaan pääjaksoon "Lobopodia", jonka arvellaan olevan lähellä niveljalkaisia. Sillä oli kuitenkin muista niveljalkaisista selvästi poikkeavat suu ja kylkilisäkkeet, eikä tiedetä miten läheistä sukua se on muille niveljalkaisille.


title: Anomalocaris

text: "Anomalocaris"-fossiileja on löydetty ainakin Australian Emu Baysta, Kanadan Burgess Shalesta ja Kiinan Chengjiangista. "Anomalocaris"-fossiilin kuvasi ensimmäisenä J. E. Whiteaves vuonna 1892 tutkittuaan kanadalaisia trilobiittifossiiliesiintymistä löytyviä kaartuvia fossiileja. Whiteaves piti fossiloitunutta suu-uloketta omalaatuisen katkaravun pyrstönä ja antoi lajille nimen "Anomalocaris canadiensis": sukunimiosa "Anomalocaris" tarkoittaa "outoa katkarapua". Vuonna 1979 paleontologi Derek Briggs huomasi että kyseessä olivat kuitenkin tuntemattomalle niveljalkaiselle kuuluneet ulokkeet, ja vuonna 1985 Whittington ja Briggs rekonstruoivat koko eläimen erikoisen ulkoasun.


title: Etelä-ndebelen kieli

text: Etelä-ndebele eli Nrebele on yksi Etelä-Afrikan tasavallan virallisista kielistä. Se kuuluu nigeriläiskongolaisten kielten ryhmään. Ndebeleä puhuu äidinkielenään arviolta noin 586 961 ja 1,4 miljoonaa ihmistä osaa sitä. Etelä-Afrikassa puhuttu etelä-ndebelen kieli poikkeaa Zimbabwessa puhutusta saman nimisestä (pohjoisndebele) kielestä.


title: Etelä-ndebelen kieli

text: Ndebelen kieli kuuluu nguni-kielten ryhmään ja on zulun, xhosan ja swatin sukulainen.


title: Kuningasprotea

text: Kuningasprotea ("Protea cynaroides") on Etelä-Afrikan kansalliskukka. Sen tieteellinen lajinimi "cynaroides" merkitsee artisokan kaltaista.


title: Kuningasprotea

text: Kuningasprotea on puuvartinen pieni pensas, jonka lehdet ovat tummanvihreät ja kiiltävät. Useimmat viljelylajikkeet jäävät alle metrin korkuisiksi. Kukinto on halkaisijaltaan 12-30 cm. Suuri kasvi voi tuottaa neljäkymmentä kukintoa vuodessa.


title: Kuningasprotea

text: Protean siemenet ovat suuria ja nukkapintaisia ja ne putoavat yleensä vasta ruohikkopalon jälkeen. Jyrsijät ja linnut levittävät niitä. Vain pieni osa siemenistä itää. Viljelyssä kasvia lisätään versopistokkaista.


title: Kuningasprotea

text: Kuningasproteaa käytetään leikkokukkana. Maljakossa nämä kukat kestävät hyvin kuusi viikkoa ja niitä voidaan myös kuivattaa.


title: Harry Connick, Jr.

text: Joseph Harry Fowler Connick, Jr. (s. 11. syyskuuta 1967 New Orleans) on yhdysvaltalainen jazz-laulaja ja -pianisti sekä näyttelijä.


title: Harry Connick, Jr.

text: Joseph Harry Fowler Connick, Jr. syntyi 11. syyskuuta 1967 New Orleansissa Louisianan osavaltiossa. Hänen isänsä oli roomalaiskatolinen lakimies ja äiti juutalainen oikeuden tuomari. He omistivat levykaupan. Harry oppi soittamaan kolmevuotiaana ja teki ensimmäisen jazz-levytyksensä 10-vuotiaana. Hän opiskeli nuorena New Orleans Center for the Creative Arts -opistossa.


title: Harry Connick, Jr.

text: Koulun jälkeen Connick muutti New Yorkiin, jossa hän kävi Hunter Collegea ja Manhattan School of Music -opistoa. Hänen ensimmäinen aikuisiän albuminsa "Harry Connick Jr." ilmestyi 1987 ja seuraavana vuonna toinen, hänen tuolloisen ikänsä mukaisesti nimetty "20", jolla kuultiin myös hänen lauluaan. Albumit tekivät hänestä tunnetun New Yorkin jazz-piireissä.


title: Harry Connick, Jr.

text: Seuraavaksi Connick työsti musiikin menestyselokuvaan "Kun Harry tapasi Sallyn" (1989) ja sai siitä ensimmäisen Grammy-palkintonsa. Elokuvan musiikki oli big bandin säestämiä jazz-standardeja. Connickista tuli elokuvan myötä laajalti tunnettu, ja hän teki maailmankiertueen. Vuonna 1990 hän näytteli ensimmäisessä elokuvassaan "Memphis Belle" ja julkaisi kaksi uutta albumia. Connickin 1990-luvun instrumentaalilevytykset menestyivät jazz-listoilla ja lauletut levytykset poplistoilla. Monet hänen albumeistaan myivät platinaa, ja hän näytteli myös Hollywood-menestyselokuvissa kuten "Independence day – Maailmojen sota" (1996) sekä pääosaa elokuvassa "Copycat – Kopiomurhaaja" (1995).


title: Harry Connick, Jr.

text: 2000-luvulla Connick on musiikin tekemisen ja elokuvissa näyttelemisen ohella esiintynyt muun muassa "Will & Grace" -tilannekomediasarjassa vuoteen 2006 asti. Syksyn 2005 jälkeen Connick on tehnyt paljon hyväntekeväisyystyötä New Orleansia koetelleen hurrikaani Katrinan uhrien hyväksi. Connick on työskennellyt myös Broadwaylla, mistä hän on saanut Tony-ehdokkuudet sävellys- ja sanoitustöistään sekä näyttelemisestä.


title: Harry Connick, Jr.

text: Connick on toiminut vuosina 2014−2016 yhtenä "American Idol" -laulukilpailun kolmesta tuomarista.


title: Harry Connick, Jr.

text: Connick on julkaissut yhteensä 29 albumia, joita on myyty 28 miljoonaa kappaletta. Hän on levyttänyt enemmän listaykkösalbumeja kuin yksikään toinen yhdysvaltalainen jazz-artisti. Hän on saanut kolme Grammy-palkintoa ja yhden Emmy-palkinnon.


title: Harry Connick, Jr.

text: Connick on ollut vuodesta 1994 naimisissa teksasilaisen malli Jill Goodacren kanssa. Parilla on kolme tytärtä. Connickin nykyinen asuinpaikka on Connecticut.


title: Brueghel

text: Brueghel on ollut muun muassa seuraavien henkilöiden sukunimi:


title: Candi Milo

text: Candi Winter Milo (s. 9. tammikuuta 1961 San José, Kalifornia) on yhdysvaltalainen ääninäyttelijä, joka on saanut kaksi Annie-ehdokkuutta vuosina 2003 ja 2004.


title: Candi Milo

text: Milo syntyi San Joséssa, Kaliforniassa, jossa hän kävi koulua aina high schooliin asti. Milo esiintyi jo 16-vuotiaana huvipuistoissa laulajana ja erityisesti Anaheimin Disneylandissä. Milo muutti Los Angelesiin, jossa hän työskenteli stand up -koomikkona ja laulajana. Milon ura koomikkona edistyi laulajan uraa paremmin ja hän muun muassa esiintyi televisiosarjoissa, kuten "Comedy Express" ja "Evening at the Improv".


title: Candi Milo

text: Milolla on yksi lapsi, jonka kanssa hän asuu Los Angelesissa, Kaliforniassa.


title: Candi Milo

text: Hänen isänsä Tony Milo oli lapsinäyttelijä.


title: Candi Milo

text:
Milo teki myös näytelmärooleja vuosien 1984–1990 aikana elokuvissa ja muutamia vierailevia esiintymisiä televisiossa, kuten "The Tonight Show Starring Johnny Carson" -ohjelmassa, jonka myötä hän sattumalta ryhtyi ääninäyttelijäksi elokuvan Cool Worldin myötä, jossa Milo loi 12:lle eri hahmoille ääniä. Samalla hänestä on tullut yksi tunnetuimmista ääninäyttelijöistä ja on luonut yli 200:lle animaatiohahmolle ääniä.
Milo on ääninäytellyt animaatioissa, kuten ChalkZone, Tiny Toons, Mucha Lucha, Astro Boy, The Life and Times of Juniper Lee, Pet Alien, W.i.t.c.h., Cow & Chicken ja Dexterin laboratorio, jossa hän korvasi uransa lopettaneen Christine Cavanaughin äänittämän Dexterin.


title: Heikkilänjärvi

text: Heikkilänjärvi on järvi Juopulin kylässä Oulussa Pohjois-Pohjanmaalla. Järvi sijaitsee kyläkeskuksen eteläreunalla noin seitsemän kilometrin päässä Ylikiimingin taajaman itäpuolella.


title: Heikkilänjärvi

text: Heikkilänjärvi on rannoiltaan rikkonainen järviallas, jonka suurin pituus itä-länsisuunnassa on 1,1 kilometriä ja suurin leveys 0,7 kilometriä. Järvessä on yksi pieni saari. Järven pohjoisranta rajoittuu avosuohon, Juopulinsuohon, ja järven etelärannalla leviää Kotisuo. Muut rannat ovat osittain suomaastoa, mutta pääasiassa kiinteää rantaa. Asuinrakennuksia on ainoastaan järven lounaisrannalla, jossa sijaitsee Heikkilän rakennusryhmä. Muut rakennukset ovat loma-asuntoja.


title: Heikkilänjärvi

text: Järven kunnostamisesta on tehty kunnostushankealoite Pohjois-Pohjanmaan ympäristökeskukselle syksyllä 2006. Järven kunnostustarve aiheutuu rehevöitymisestä, korkeista typpipitoisuuksista sekä vedenpinnan laskusta. Järvessä on myös esiintynyt kalakuolemia. Typpipioisuuksien nousun syyksi ei voitu määrittää tavanomaisia kasvimassan mätänemisestä ja peltojen valumavesistä aiheutuvia pitoisuuksien kohoamisia. Myöskään järven vedenpinnan alenemisen syytä ei kyetty selvittämään.


title: G. H. Hardy

text: Godfrey Harold Hardy (7. helmikuuta 1877 Cranleigh, Surrey – 1. joulukuuta 1947 Cambridge) oli englantilainen matemaatikko, joka kehitti lukuteoriaa ja matemaattista analyysiä. Hänet muistetaan myös matematiikan olemusta käsittelevän esseen "Matemaatikon apologia" (1940) kirjoittajana. Teos käsittelee myös luovuutta ja sen menettämisen tuskaa. Hardy valittiin Royal Societyn jäseneksi (FRS) vuonna 1910.


title: G. H. Hardy

text: Hardy syntyi koulutettuun, mutta taloudellisesti vaatimattomaan perheeseen. Hänen isänsä oli tuohon aikaan pienen Cranleigh-yksityiskoulun kuvaamataidon opettaja ja taloudenhoitaja, äiti puolestaan Lincolnissa toimineen opettajanvalmistuslaitoksen vanhempi opettaja. Sekä isä ja äiti olivat lahjakkaita matematiikassa ja Hardy peri heidän taitonsa, osoittaen lahjakkuutensa jo lapsena. Hardyn kerrotaan muun muassa jakaneen ajankulukseen virsien numeroita tekijöiksi ja kirjoittaneen kaksivuotiaana miljoonien suuruisia lukuja.


title: G. H. Hardy

text: Koulussa Hardy oli ujo, mutta menestyi siitä huolimatta hyvin ja hänestä tuli luokkansa priimus. Hardyn vahvuutena oli tuolloin erityisesti matematiikka, jonka avulla hän pyrki olemaan jossain selvästi muita luokkatovereitaan parempi. 12-vuotiaana Hardy sai stipendin Winchesterin yksityiskouluun, jota pidettiin Englannin arvostetuimpana matemaattisena kouluna. Matematiikan opetusta hän sai luokkansa ainoana oppilaana ja pärjäsi hyvin myös klassisissa aineissa. Hardy ei itse pitänyt koulustaan, vaikka nauttikin saamastaan opetuksesta. Valmistumisensa jälkeen Hardy ei enää koskaan vieraillut Winchesterissä.


title: G. H. Hardy

text: Winchesteristä Hardyn tien ”olisi kuulunut” viedä Oxfordin yliopiston New Collegeen, mutta hän päätyikin sen sijaan Cambridgen yliopiston Trinity Collegeen vuonna 1896. Hän valmistui vuonna 1899 ja valittiin fellow’ksi 1900. Hardy toimi matematiikan luennoitsijana Trinityssä 1906–1919. Trinityssä Hardy ajautui ensi kertaa ongelmiin ateisminsa kanssa kieltäydyttyään periaatesyistä menemästä lainkaan kirkonmenoihin, jotka olivat Trinityssä pakollisia.


title: G. H. Hardy

text: Vuonna 1914 Hardystä ja intialaisesta matemaatikosta Srinivasa Ramanujanista tuli läheiset yhteistyökumppanit, kun Hardy huomasi Ramanujanin matemaattiset kyvyt. Kun Paul Erdős kysyi Hardyltä haastattelussa, mikä tämän paras anti matematiikalle oli, Hardy vastasi sen olleen Ramanujanin löytäminen. Lukua 1729 kutsutaan myös Hardyn–Ramanujanin luvuksi heidän mukaansa.


title: G. H. Hardy

text: Hardya kuvattiin ”anti-narsistiksi”, joka ei suostunut tekemään itsestään isoa numeroa. Hän ei muun muassa sietänyt lainkaan, että hänestä otettiin valokuvia ja joidenkin arvioiden mukaan Hardysta on säilynyt vain viisi valokuvaa. Hardylla ei ollut myöskään kotonaan lainkaan peilejä, joiden edessä hän olisi siistiytynyt ennen työpäivän alkua. ”Anti-narsistisuudestaan” huolimatta Hardy tunnettiin itsepäisenä henkilönä, joka oli valmis puolustamaan aatettaan.


title: G. H. Hardy

text: Hardy oli ateisti, mikä ajoi hänet ristiriitoihin uskonnollisen perheensä kanssa.


title: Häntärekursio

text: Häntärekursioksi kutsutaan rekursion erityistapausta, jossa rekursiivisen kutsun paluuarvosta tulee ilman lisäoperaatioita kutsuvan instanssin paluuarvo. Tämä tarkoittaa sitä, että rekursioiden "purkautuessa" ei ole enää mitään tekemistä.


title: Häntärekursio

text: Häntärekursisiiviselle funktiolle on tyypillistä, että lopputulosta kerätään ylimääräiseen parametriin, johon kertynyt arvo voidaan palauttaa lopetusehdon täyttyessä. Tämä tarkoittaa käytännössä myös sitä, että parametrin alkuarvon tulee olla triviaalitapauksen lopputulos.


title: Häntärekursio

text: Häntärekursiiviset funktiot voi muuttaa silmukkarakenteeksi.


title: Hunterinantilooppi

text: Hunterinantilooppi eli hirola ("Beatragus hunteri") on itäisessä Afrikassa elävä äärimmäisen uhanalainen lehmäantilooppilaji. Se luettiin aiemmin topiantilooppien ("Damaliscus") sukuun nimellä "Damaliscus hunteri", mutta nyttemmin se on erotettu omaan "Beatragus"-sukuunsa.


title: Hunterinantilooppi

text: Hunterinantilooppia on joskus kutsuttu 'nelisilmäantiloopiksi', koska sen silmien alanurkissa on voimakkaat tummat rauhaset. Hunterinantilooppi painaa 75–160 kg. Sen turkki on väriltään hiekanruskea. Lyyranmuotoiset sarvet muistuttavat impalan sarvia.


title: Hunterinantilooppi

text: Hunterinantilooppeja elää luonnonvaraisena Pohjois-Kenian ja Etelä-Somalian rajamailla. Niitä on istutettu myös Etelä-Keniassa sijaitsevaan Tsavon kansallispuistoon vuonna 1963. Ei tiedetä tarkkaan, mistä lajin yksilömäärän voimakas väheneminen johtuu; ainakin niiden metsästäminen on melko vähäistä lajin nahan heikkolaatuisuuden vuoksi. Mahdollinen osasyy on kilpailu sen elinalueilla laiduntavan karjan kanssa.


title: Hunterinantilooppi

text: Hunterinantiloopit laiduntavat puoliaavikolla ja syövät siellä ruohoa. Yleisin ruokailuaika on varhain aamulla tai myöhään illalla. Naaraat ja poikaset liikkuvat 5–40 yksilön laumoina, joita johtaa yksi reviiriä puolustava uros.


title: Heralding – The Fireblade

text: Heralding – The Fireblade on uudelleen äänitetty versio Falkenbachin julkaisemattomasta debyyttialbumista Firebladesta (1995). Useimmat kappaleet ovat ilmestyneet jo aiemmin, kuten "Laeknishendr" ja "Skirnir" ovat ilmestyneet vuoden 1995 "Laeknishendr"'-demolla. "Heathen Foray" on ilmestynyt "... Magni Blandinn Ok Megintiri..." -albumilla nimellä "The Heathenish Foray". "Heralder" on uudempi versio "The Heralder" -kappaleesta, joka löytyy vain "...En Their Medh Riki Fara..." -albumin kuvavinyylipainoksesta. "Heralder" on kuitenkin lyhyempi (5:12) kuin alkuperäinen "The Heralder" (9:05). Albumista on tehty digipak-versio, joka sisältää bonusraidan "Gjallar" .


title: Heralding – The Fireblade

text:
Kappale "The Heralder" äänitettiin ensimmäisen albumin jälkeen ja sen oli tarkoitus tulla toisen albumin avausraidaksi,
mutta lopputulos ei ollut tarpeeksi hyvä, joten Vratyas Vakyas päätti olla laittamatta sitä "... Magni Blandinn Ok Megintiri..." -albumille. Alun perin kappaleen piti olla erilaisena osa "Fireblade"-albumia.


title: Heralding – The Fireblade

text: Levyllä kuullaan myös kolmea Vindsval-bändin jäsentä: Hagalaz (kitara), Tyrann (laulu) ja Boltthorn (rummut).


title: Mary McDonnell

text: Mary Eileen McDonnell (s. 28. huhtikuuta 1952) on yhdysvaltalainen näyttelijä. Hän on ollut kahdesti ehdolla Oscar-palkinnon saajaksi.


title: Mary McDonnell

text: McDonnell syntyi Pennsylvaniassa, mutta kasvoi Ithacassa, New Yorkin osavaltiossa. Hän tuli alun perin tunnetuksi Broadwayllä, mutta menestyi myös elokuvissa jo 1980-luvulla ja löi itsensä lopullisesti läpi roolilla Kevin Costnerin elokuvassa "Tanssii susien kanssa" vuonna 1990.


title: Mary McDonnell

text: McDonnellilla on ollut myöhemmin keskeisiä rooleja muun muassa elokuvissa "Grand Canyon – elämää kaupungissa" (1991), "Taikalampi" (1992), "Independence Day – Maailmojen sota" (1996) ja "Donnie Darko" (2001). Hänellä on miehensä Randle Mellin kanssa lapset Olivia ja Michael.


title: Mary McDonnell

text: McDonnell tunnetaan myös televisiosta. Hän esiintyi muun muassa vuonna 1980 sarjassa "As the World Turns" ja 2000-luvun puolella sarjassa "Taisteluplaneetta Galactica".


title: Kyproksen ortodoksinen kirkko

text: Kyproksen ortodoksinen kirkko (, ”Kyproksen kirkko”) on Kyproksen saarella toimiva osa maailmanlaajuista ortodoksista kirkkoa. Sen jäsenmäärä on noin .


title: Kyproksen ortodoksinen kirkko

text: Kristinusko tuli Kyprokselle viimeistään 50-luvulla jaa. apostolien Paavali ja Barnabas toiminnan kautta. Kyproksen ortodoksinen kirkko pitää perustajanaan ja saaren ensimmäisenä piispana Barnabasta, joka oli kotoisin Salamiista ja myös haudattiin sinne. Kirkko tunnustettiin autokefaliseksi Efesoksen kirkolliskokouksessa eli kolmannessa ekumeenisessa kirkolliskokouksessa vuonna 431.


title: Kyproksen ortodoksinen kirkko

text: Kyproksen ortodoksista kirkkoa johtaa Hänen Autuutensa Uuden Justinianuksen ja koko Kyproksen arkkipiispa Chrysostomos II yhdessä metropoliittojen ja apulaispiispojen kanssa.


title: Kyproksen ortodoksinen kirkko

text: Kyproksen kirkkoon kuuluu arkkihiippakunta sekä yhdeksän muuta hiippakuntaa. Kyproksen tilanteen vuoksi Pohjois-Kyproksen alueelle jääneiden hiippakuntien piispanistuimet toimivat evakossa eteläisen Kyproksen puolella.


title: Nora Ephron

text: Nora Ephron (19. toukokuuta 1941 Brooklyn, New York, Yhdysvallat – 26. kesäkuuta 2012) oli yhdysvaltalainen käsikirjoittaja. Hänet tunnetaan parhaiten romanttisten komedioiden käsikirjoittajana. Hän oli kolmesti ehdolla Parhaan alkuperäisen käsikirjoituksen Oscar-palkinnon saajaksi elokuvista "Tapaus Silkwood" (1983), "Kun Harry tapasi Sallyn" (1989) ja "Uneton Seattlessa" (1993).


title: Nora Ephron

text: Ephron syntyi juutalaisille vanhemmille. Hän valmistui Beverly Hills High Schoolista vuonna 1959 ja oli kolmesti naimisissa. Hän asui kolmannen miehensä, käsikirjoittaja Nicholas Pileggin kanssa New Yorkissa. Ephron teki ajoittain yhteistyötä sisarensa Delian kanssa.


title: Nora Ephron

text: Ephron väitti arvanneensa ”syvän kurkun” henkilöllisyyden ennen sen virallista paljastamista vuonna 2005. Hän ilmoitti syyksi entisen aviomiehen, tutkivan journalisti Carl Bernsteinin antamat vihjeet.


title: Nora Ephron

text: Ephronin maine perustuu ensisijaisesti elokuvakäsikirjoituksiin, mutta hän teki uransa aikana myös ohjaajan- ja kirjailijantöitä.


title: Tähdenlennon alla

text: Tähdenlennon alla on Lea Lavenin 24. albumi, joka julkaistiin 8. marraskuuta 2006. Albumin on julkaissut Oy Bonnier Amigo Music Finland Ab. Kansilehtinen sisältää kappaleiden sanat.


title: Tähdenlennon alla

text: Kaikki kapaleet säveltänyt ja sovittanut Esa Nieminen, ellei toisin mainittu.


title: William B. Saxbe

text: William Bart Saxbe (24. kesäkuuta 1916 – 24. elokuuta 2010) oli yhdysvaltalainen republikaanisen puolueen poliitikko.


title: William B. Saxbe

text: Saxbe syntyi Mechanicsburgissa, Ohiossa. Hän valmistui Ohio State Universitystä ja oli varsinaiselta ammatiltaan lakimies. Hän oli sekä toisen maailmansodan että Korean sodan veteraani.


title: William B. Saxbe

text: Saxbe oli ennättänyt jo saavuttaa merkittävän aseman oman osavaltionsa politiikassa ennen valintaansa Yhdysvaltain senaattiin, jossa hän istui vuosina 1969–1974. Hän oli lisäksi Nixonin ja Fordin aikainen oikeusministeri vuosina 1974–1975.


title: William B. Saxbe

text: Oikeusministeriytensä jälkeen Saxbe oli vuoteen 1977 Yhdysvaltain suurlähettiläs Intiaan. Hän sai puolisonsa Ardath ”Dolly” Kleinhansin kanssa kaksi poikaa ja yhden tyttären.


title: William B. Saxbe

text: Saxben mukaan on saanut nimensä yhdysvaltalaisessa poliittisessa kielenkäytössä käytetty termi ”Saxbe fix”.


title: Mersin

text: Mersin on kaupunki nykyisessä Turkissa Taurusvuorten eteläpuolella Välimeren rannalla. Se on Mersinin maakunnan pääkaupunki. Vuonna 2012 Mersinissä oli 876 958 asukasta.


title: Mersin

text: Mersinin satama on Etelä-Turkin merkittävin satama ja maan kolmanneksi suurin konttisatama.


title: Mersin

text: Sillä on pitkä historia, joka alkoi kivikaudella.


title: Mersin

text: Etelä-Anatoliassa Välimeren rannalla sijainneessa Mersinissä asuttiin jo kivikaudella. Taurusvuorten eteläpuolella sijaitseva Mersin on ollut perinteisesti portti idän ja lännen välillä. Tämän takia monet kulttuurit ja kansat levittäytyivät sinne. Mersin oli muinaisten kauppateiden varsilla. Rannikolla asuttiin jo ehkä 9000-8000 eaa. Vanhinta Mersiniä kutsutaan nimellä Yümüktepe. Siellä asuttiin ajoitusten mukaan noin 6300 eaa. alkaen. Se oli neoliittinen maanviljelykylä. Paikka linnoitettiin noin 4900 tai 4500 eaa. Tämä mersin oli voimakkaan paikallisen päällikkökunnan keskus. Paikka oli sumaton 3200-1200 eaa., jolloin monet Lähi-idän suuret kulttuurit kukoistivat.


title: Ranskan Grand Prix 1980

text: Ranskan Grand Prix 1980 oli Formula 1 -sarjan osakilpailu, joka ajettiin 29. kesäkuuta 1980 Paul Ricardin radalla Ranskassa. Kilpailun voitti Williamsilla ajanut Alan Jones.


title: Nina Živanevskaja

text: Nina Aleksandrovna Živanevskaja (, s. 24. kesäkuuta 1977 Moskova) on syntyjään venäläinen uimari, joka on edustanut Espanjaa vuodesta 1999, avioiduttuaan espanjalaisen kanssa. Hän voitti pronssia 4 × 100 metrin sekauintiviestissä kesäolympialaisissa 1992 Itsenäisten valtioiden yhteisön ja Georgian muodostamassa yhdistyneessä joukkueessa.


title: Nina Živanevskaja

text: Ennen vuoden 1996 kesäolympialaisia Živanevskaja jäi kiinni kiellettyjen aineiden käytöstä, eikä näin päässyt osallistumaan olympialaisiin. Hän palasi kilpakentille vuonna 1999 ja voittikin olympiapronssia Sydneyssä 2000, jo toisen kerran urallaan. Hänellä on yhteensä 21 EM-mitalia, joista 14 pitkällä ja seitsemän lyhyellä radalla. Lisäksi hän on voittanut kolme MM-mitalia, joista yksi on kultainen: 50 metrin selkäuinnin kulta Barcelonasta 2003.


title: Britannian Grand Prix 1980

text: Britannian Grand Prix 1980 oli Formula 1 -sarjan osakilpailu, joka ajettiin 13. heinäkuuta 1980 Brands Hatchin radalla Isossa-Britanniassa. Kilpailun voitti Williamsilla ajanut Alan Jones.


title: Hideo Nakata

text: Hideo Nakata ( "Nakata Hideo", s. 19. heinäkuuta 1961, Okayama, Japani) on japanilainen elokuvaohjaaja.


title: Hideo Nakata

text: Nakata tunnetaan länsimaissa parhaiten kauhuelokuvista "Ringu" (1998), "Ringu 2" (1999) ja "Dark Water" (2002). "Ringusta" tehtiin myöhemmiin yhdysvaltalainen uudelleenfilmatisointi "Ring" (2002) ja samoin "Dark Waterista" "Tumma vesi" (2005).


title: Hideo Nakata

text: Nakata oli aikeissa ohjata ensimmäisen englanninkielisen elokuvansa "True Believers", mutta jätti projektin. DreamWorks tarjosi myöhemmin Nakataa ohjaamaan elokuvan "Ring 2" (2005), mihin Nakata suostui ja ohjasi täten ensimmäisen englanninkielisen elokuvansa, uudelleenfilmatisoiden aikaisemman elokuvansa.


title: Zephyrous

text: Zephyrous nimellä Ivar Enger on norjalainen muusikko, joka soitti kitaraa black metal -yhtye Darkthronessa. Hän oli mukana albumeilla "Soulside Journey", "Goatlord", "A Blaze in the Northern Sky ja" "Under a Funeral Moon".


title: Sakari Saikkonen

text: Sakari Saikkonen (s. 19. heinäkuuta 1981) on Outokummusta kotoisin oleva vapaa tanssija ja akrobaatti. Hän valmistui tanssitaiteen kandidaatiksi Teatterikorkeakoulusta vuonna 2005. Vuodesta 2002 hän on työskennellyt monenlaisissa tanssin, sirkuksen, teatterin ja oopperan tuotannoissa Suomessa ja muualla Euroopassa.


title: Sakari Saikkonen

text: Sakari Saikkonen on esiintynyt muun muassa Tanssiteatteri Hurjaruuthin Talvisirkuksissa, Suomen Kansallisoopperassa, Maarianvaaran kesäteatterissa, Teatro Carlo Felice'ssa, MusiMusi ry:ssä, Tanssiteatteri Glims & Glomssissa, Seinäjoen kaupunginteatterissa sekä Ari Nummisen, Liisa Risun ja Sami Vartiaisen teoksissa.


title: Pump Up the Jam: The Album

text: Pump Up the Jam: The Album on Technotronic-yhtyeen debyyttialbumi, joka julkaistiin vuonna 1989.


title: Pump Up the Jam: The Album

text: Levyltä löytyy muun muassa 1980-luvun suosituimpiin diskokappaleisiin lukeutuva ”Pump Up The Jam”, joka nousi monissa maissa listaykköseksi, myös Suomen albumilistalla. Muita kappaleita levyllä ovat muun muassa ”Get Up (Before the Night Is Over)” ja ”Move This”.


title: Snap

text: Snap voi tarkoittaa ainakin seuraavia asioita:


title: Oolong-tee

text: Oolong-tee () on perinteistä kiinalaista puoliksi hapetettua teetä. Oolong kuuluu yhdessä vähemmän hapettuneen pouchongin kanssa nk. sinivihreän teen ryhmään, joka on hapettumisasteeltaan mustan teen ja vihreän teen välillä. Nimi oolong tulee alkuaan kiinalaisen nimen wūlóng englanninkielisestä ääntämyksestä.


title: Oolong-tee

text: Oolong-tee on 8–85-prosenttisesti hapetettua. Sen annetaan hapettua yleensä noin 2–3 päivää. Paras oolong-tee tulee pääasiassa Fujianin Wuyi-vuorilta ja Taiwanista. Oolong-tee on erittäin arvostettua Etelä-Kiinassa, Japanissa, Taiwanissa ja Etelä-Aasian ulkokiinalaisyhteisöjen keskuudessa.


title: Oolong-tee

text: Hyvä oolong-tee, todella hienosta puhumattakaan, voi olla huomattavan kallista, mutta hinta yleensä kompensoituu sillä, että – muusta teestä poiketen – samoja teelehtiä voi hauduttaa monia kertoja peräkkäin maun samalla parantuessa. Niinpä jos keskihintainen oolong maksaa esimerkiksi 15 euroa / 100 g, tämä määrä riittää noin 50 kupilliseen teetä, ja kupillisen hinnaksi tulee vain 30 senttiä.


title: Oolong-tee

text: Kun vihreää teetä voi yleensä samoista lehdistä hauduttaa kolme kertaa, hyvä oolong kestää 5–6 haudutusta ja erittäin hieno oolong vielä enemmän. Oolong-teen juontiin onkin tästä kehittynyt erityinen gongfu-teeseremonia.


title: Oolong-tee

text: Oolongin ylemmät laatuluokat ovat parhaasta lukien "Fanciest" / "Extra Fancy", "Fancy" ja "Extra Choice" / "Extra Fine". Oolongin laatuluokitus on, toisin kuin mustalla teellä, suoremmin verrannollinen teen makuun.


title: World Power

text: World Power on Snap!-yhtyeen debyyttialbumi, joka julkaistiin vuonna 1990.


title: World Power

text: Albumilta löytyy muun muassa yhteen tunnetuin ja 1990-luvun alun hittikappaleisiin lukeutuva "The Power".


title: Lahjan sain

text: Lahjan sain on vuonna 1983 julkaistu Lea Lavenin 11. albumi. Albumin on julkaissut LP-levynä ja C-kasettina CBS Records.


title: Lahjan sain

text: Kaikki kappaleet sovittanut Kassu Halonen, ellei toisin mainittu.


title: Coralie Trinh Thi

text: Coralie Trinh Thi (s. 11. huhtikuuta 1976 Pariisi, Ranska) on ranskalainen pornonäyttelijä, jonka sukujuuret ovat puoliksi Ranskasta, puoliksi Vietnamista. Hänet tunnetaan parhaiten elokuvasta "Pane mua" ("Baise-moi", 2000), jossa hän sekä näytteli, ohjasi, että käsikirjoitti.


title: First Harvest 1984–92

text: First Harvest 1984-92 on Alphaville-yhtyeen ensimmäinen kokoelmalevy, joka julkaistiin vuonna 1992.


title: First Harvest 1984–92

text: Levy sisältää yhtyeen parhaimpia kappaleita vuosien 1984–1992 väliltä.


title: First Harvest 1984–92

text: C-kasettijulkaisusta puuttuvat kappaleet "Sensations", "Red Rose" sekä "Big in Japan (Culture mix)".


title: Perttu Rastas

text: Perttu Tapio Rastas (s. 4. lokakuuta 1952 Helsinki) on suomalaisella video- ja mediataiteen kentällä yli 30 vuotta toiminut kuraattori, tuottaja ja tapahtumien organisoija sekä asiantuntija. Hän työskenteli Kansallisgallerian Kiasman intendenttinä ja Kansallisgallerian kuvaamon kuvaamopalvelupäällikkönä ja erikoissuunnittelijana 1996-2016.Perttu Rastas toimi Uudistuva ihmiskunta -lehden päätoimittajana vuosina 1982-1985.


title: Perttu Rastas

text: 1980-luvun puolivälissä Rastas oli mukana käynnistämässä Kansan Sivistystyön Liiton videotyöpajaa, jossa moni taiteilija sai perustan videotoiminnalle. Hän toimi suomalaisen videotaiteen levitysarkisto AV-arkin perustajana ja työntekijänä ja oli järjestämässä Suomen ensimmäistä laajaa kansainvälistä mediataiteen festivaalia, Muumediafestivaalia, 1989–1994. Hän toimi myös ensimmäisenä Audiovisuaalisen kulttuurin edistämiskeskuksen (AVEK) mediataiteen tuotantotuen esittelijänä 1992–1996.


title: Perttu Rastas

text: Vuodesta 1996 lähtien Rastas toimi nykytaiteen museo Kiasman mediataiteen kuraattorina. Hän toimi myös Kansallisgallerian Kokoelmahallinta -osastossa erikoissuunnittelijana ja Kuvaamo-yksikön esimiehenä toimialueenaan media-arkistointi vuoden 2015 loppuun. Hän jäi eläkkeelle 2016 lopussa. Vuonna 2001 Rastas toimi hetken Kiasman vs. johtajana.


title: Perttu Rastas

text: Rastas oli Taiteen keskustoimikunnan mediataiteen jaoston jäsen 2000–2009. Kaudella 2013–2014 hän oli Taiteen edistämiskeskuksen media-, sarjakuva-, ja kuvitustaiteen toimikunnan puheenjohtaja. Kaudella 2015–2016 hän oli Taiteen edistämiskeskuksen audiovisuaalisen toimikunnan varapuheenjohtaja ja mediataidejaoston puheenjohtaja sekä jäsen Taiteiden välisyyden, moninaisuuden ja kansainvälisyyden toimikunnassa.


title: Perttu Rastas

text: Vuonna 2005 Rastas sai ensimmäisenä AV-arkin kiertopalkinnon suomalaisen mediataiteen edistämisestä. Tammikuussa 2014 hänet kutsuttiin Aalto-yliopiston taiteiden ja suunnittelun korkeakoulun ja 2018 Muu ry:n kunniajäseneksi.


title: Peneleos

text: Peneleos (, ) oli kreikkalaisessa mytologiassa Hippalkmoksen ja Asteropen poika ja Theban kuningas. Hän oli Ofelteen isä. Peneleos osallistui argonauttien retkeen ja kuului Helenan kilpakosijoihin.


title: Peneleos

text: Kun Thersandros, Theban kuningas, oli kuollut eksyttyään matkalla Troijan sotaan ja jouduttuaan Telefoksen surmaamaksi, otti Peneleos hallintovastuun Tisamenoksen, Thersandroksen vielä alaikäisen pojan, holhoojana. Lisäksi hänet valittiin yhdessä Leitoksen kanssa boiotialaisten johtajaksi toiselle sotaretkelle Troijaan. Taistelussa hän surmasi Ilioneuksen, Forbaksen pojan, ja Lykonin. Tämän jälkeen Polydamaan keihäs osui häntä olkapäähän.


title: Peneleos

text: Penelos mainitaan myös Troijan hevosen sisällä piilotelleeksi soturiksi, ja sieltä noustuaan hän tappoi Koroiboksen, Mygdonin pojan, Pallas Athenen alttarille. Tosin Pausanias kertoo, että Koroiboksen surmasi joko Neoptolemos tai Diomedes.


title: Peneleos

text: Kun Telefoksen poika Eurypylos oli surmannut Peneleoksen, valittiin Theban kuninkaaksi Tisamenos.


title: Tisamenos (Theban kuningas)

text: Tisamenos () oli kreikkalaisessa mytologiassa Thersandroksen ja Demonassan poika ja Theban kuningas. Hän oli Autesionin isä.


title: Tisamenos (Theban kuningas)

text: Sen jälkeen kun Thersandros, Theban kuningas, oli kuollut ensimmäisessä Troijan sodan taistelussa tultuaan Telefoksen surmaamaksi, siirtyi hallintovastuu Peneleokselle, Tisamenoksen valvojalle, Tisamenoksen ollessa vielä liian nuori ottamaan valtaistuinta itselleen. Peneleos johti boiotialaisia toiseen Troijan taisteluun, mutta hänen saatua surmansa taistelussa, valittiin Tisamenos Theban kuninkaaksi. Hänen seuraajansa oli hänen poikansa Autesion.


title: Wiwaxia corrugata

text: Wiwaxia corrugata on pieni kambrikauden keskivaiheilla elänyt eläin, joka tunnetaan ainoastaan kanadalaisen Burgess Shalen fossiiliesiintymästä, mutta sitä saattaa esiintyä myös Marjum Formationissa Utahissa. Se on melko harvinainen löydös ja vain 140 fossiloitunutta yksilöä tunnetaan.


title: Wiwaxia corrugata

text: "Wiwaxia" kuuluu kambrikauden erikoiseen eläimistöön. Se on 6–50 mm:n pituinen. Eläimen selkäpuolta on peittänyt tiivis suomumainen panssari, jonka lomasta on kasvanut kaksi riviä pitkiä piikkejä. Eläimen alapuolesta ei ole säilynyt jäänteitä, minkä perusteella se kokonaisuudessaan lienee muistuttanut etanaa. "Wiwaxia"lla on ollut kaksi riviä hampaita leuassa, joka muistuttaa nykyisten nilviäisten radulaa.


title: Wiwaxia corrugata

text: "Wiwaxia" löydettiin 1899 ja siitä lähtien sen luokittelu on herättänyt paljon keskustelua. Laji luokiteltiin aluksi monisukasmatoihin ja myöhemminkin sitä sijoitettiin jonnekin nivelmatojen ryhmään. Nykyään sen arvellaan kuitenkin olevan alkeellinen nilviäinen. "Wiwaxia"n mahdollisia sukulaisia ovat "Orthrozanclus reburrus" sekä Sirius Passetin fossiileista löydetty "Halkieria evangelista".


title: Amerikkalainen lyhytkarva

text: Amerikkalainen lyhytkarva () on amerikkalainen kissarotu, joka on Amerikan muunnos brittiläisestä lyhytkarvasta. Kissalla on melko karhea karva verrattuna brittiläiseen serkkuunsa.


title: Amerikkalainen lyhytkarva

text: Amerikkalaisen lyhytkarvan esi-isiä olivat varmasti sitkeät ja ahkerat tuholaisten pyydystäjät, jotka tulivat uudisasukkaiden mukana Atlantin ylitse Amerikkaan. Kissasiirtolaiset sopeutuivat uuden maan ilmastoon, ympäristöön ja elämäntapaan, viihtyivät ja kukoistivat ja kehittivät omat erityispiirteensä. Parhaita ominaisuuksia vaaliva valikoiva kasvatus alkoi 1900-luvun alkupuolella. Ihana, rohkea, älykäs, tarmokas ja kestävä kissa.


title: Amerikkalainen lyhytkarva

text: Kaikki värit ja kuvioinnit hyväksytään.


title: Humppakonsertto

text: Humppakonsertto on vuonna 2007 ilmestynyt live-albumi Eläkeläiset-yhtyeeltä. Albumi on nauhoitettu vuonna 2006 eri puolilla Suomea, eikä soittajien suorituksia ole jälkeenpäin korjattu studiotekniikan avulla.


title: Kreikan ortodoksinen kirkko

text: Kreikan ortodoksinen kirkko (, "Kreikan kirkko") on Kreikassa toimiva osa maailmanlaajuista ortodoksista kirkkoa. Sen jäsenmäärä on noin 10 miljoonaa.


title: Kreikan ortodoksinen kirkko

text: Kirkko sai Konstantinopolin ekumeeniselta patriarkaatilta autokefalian eli hallinnollisen itsenäisyyden vuonna 1850. Kirkkoa johtaa Ateenan ja koko Kreikan arkkipiispa yhdessä metropoliittojen ja apulaispiispojen kanssa.


title: Kreikan ortodoksinen kirkko

text: Kreikan kirkkoon kuuluu 82 hiippakuntaa. Niistä 46 on kokonaan Kreikan autokefalisen kirkon alaisuudessa, ja 36 Pohjois-Kreikassa ja saaristossa sijaitsevaa hiippakuntaa nimellisesti ja hengellisesti ekumeenisen patriarkaatin alaisuudessa mutta hallinnollisesti Kreikan kirkon alaisuudessa. Kreetalla (Kreetan kirkko, 9 hiippakuntaa) ja Dodekanesiassa (5 hiippakuntaa) sijaitsevat hiippakunnat kuuluvat sen sijaan kokonaan ekumeenisen patriarkaatin alaisuuteen, eivätkä näin ole osa Kreikan kirkkoa. Athos-vuoren luostariyhteisö on samoin patriarkaatin alaisuudessa mutta itsehallinnollinen.


title: Kreikan ortodoksinen kirkko

text: Kreikkalaisessa kulttuurissa kreikkalaisuuden ja ortodoksisuuden välillä on kiinteä yhteys, mikä on seurausta maan historiasta ja pitkistä perinteistä. Ortodoksisuus oli Kreikan virallinen valtionuskonto vuoteen 1975, jolloin lakia muutettiin niin, että ortodoksisuus määriteltiin maan "vakiintuneeksi uskonnoksi".


title: Kreikan ortodoksinen kirkko

text: Kreikka oli kristinuskon varhaisia keskuksia. Ensimmäiset seurakunnat nykyisen Kreikan alueelle syntyivät viimeistään apostoli Paavalin lähetystyön tuloksena 60-luvulla jaa. "Apostolien tekojen" mukaan Paavali perusti seurakunnat Filippoihin, Thessalonikiin ja Korinttiin sekä saarnasi Ateenassa.


title: Kreikan ortodoksinen kirkko

text: Kreikan kirkko on Bysantin kirkon suoria perillisiä. Bysantin valtakunnan aikana eli keskiajan Kreikassa kirkon ja valtion suhde oli tiivis eikä niiden välille tehty aina selvää eroa. Keisarilla oli kirkossa merkittävä asema. Hän muun muassa kutsui koolle kirkolliskokoukset ja pani toimeen niiden päätökset. Keisarin tehtävänä oli suojella oikeaoppista, ortodoksista uskoa, ja taistella harhaoppeja vastaan. Bysantin valtakunnan katsottiin suorastaan heijastelevan taivaallista järjestystä maan päällä.


title: Kreikan ortodoksinen kirkko

text: Bysantin kirkon johdossa oli Konstantinopolin piispa eli patriarkka, jota alettiin 500-luvulla kutsua Konstantinopolin ekumeeniseksi patriarkaksi. Patriarkkojen keskinäisessä arvoasteikossa Konstantinopolin patriarkka oli Rooman piispan eli paavin veroinen ja ensimmäinen vertaistensa joukossa ("primus inter pares").


title: Kreikan ortodoksinen kirkko

text: Osmanien vallan aikana Kreikan kristityt pysyivät Konstantinopolin ekumeenisen patriarkan alaisuudessa, sillä patriarkaatti jatkoi toimintaansa vallatussa kaupungissa. Osmanit käyttivät kirkollista hallintoa oman hallintokoneistonsa apuna kristityn kansanosan hallitsemiseksi. Mehmed II Valloittaja valitsi vuonna 1454 ensimmäiseksi osmanivallan aikaiseksi patriarkaksi Gennadios Skholarioksen, koska halusi virkaan lännen vaikutusta vastustavan henkilön, johon voisi paremmin luottaa. Myöhemminkin patriarkan virka täytettiin poliittisin perustein, tai se päätyi sille, joka yksinkertaisesti tarjosi siitä eniten.


title: Kreikan ortodoksinen kirkko

text: Osmanivallan aikana kirkolla oli merkittävä rooli kreikkalaisen kulttuurin ja identiteetin sekä kreikan kielen ylläpitäjänä ja kreikankielisen koulutuksen tarjoajana. Tämä vahvisti ortodoksisuuden ja kreikkalaisuuden samastamista toisiinsa. Valtaapitävien turkkilaisten uskonto islam ei juurikaan saanut Kreikan alueella jalansijaa.


title: Kreikan ortodoksinen kirkko

text: Ranskan vallankumouksen jälkeen nousi ajatus itsenäisestä Kreikasta. Tuolloin patriarkat halusivat edelleen ylläpitää hyviä suhteita osmanihallintoon ja varoittivat kapinoinnista ja esivallan vastustamisesta. Itsenäisyysliikkeen johdossa oli kuitenkin mukana paljon tavallista papistoa. Kostoksi kirkon roolista kapinassa turkkilaiset hirttivät patriarkka Gregorios V:n patriarkaatin porttiin vuonna 1829. Silti osa humanistiset ihanteet omaksuneista itsenäisyystaistelijoista näki kirkon lähinnä uuden kehityksen esteenä.


title: Kreikan ortodoksinen kirkko

text: Osmanivallan peruja Konstantinopolin ekumeenisen patriarkan tulee edelleen olla etninen kreikkalainen mutta Turkin kansalainen.


title: Kreikan ortodoksinen kirkko

text: Kreikan vapaussodan (1821–1832) jälkeen itsenäisen Kreikan ensimmäinen valtionpäämies Ioánnis Kapodístrias käynnisti neuvottelut ekumeenisen patriarkaatin kanssa koskien Kreikan kirkon itsenäisyyttä. Vuonna 1833 Kreikan kirkko julistautui autokefaliseksi poliittisella päätöksellä, sillä turkkilaisten pelättiin voivan vaikuttaa Kreikkaan osmanivallan alle jääneen patriarkaatin kautta. Patriarkaatti myönsi autokefalian vuonna 1850.


title: Kreikan ortodoksinen kirkko

text:
Itsenäinen Kreikka on jatkanut Bysantin perinteitä siinä, että kirkon ja valtion suhde on ollut tiivis. Valtio on esiintynyt kirkon ja ortodoksisen perinteen suojelijana ja kirkko puolestaan on myötäillyt politiikkaa. Kirkon käytännössä virallinen asema näkyy monin tavoin. Esimerkiksi Kreikan presidentin tulee kuulua kirkkoon ja hän vannoo virkavalansa kirkollisten menojen mukaan. Myös monet johtoasemat puolustusvoimissa, oikeuslaitoksessa sekä koululaitoksessa on "de facto" rajattu kirkon jäsenille.
Kirkko saa valtiolta taloudellista tukea, joka on sille tärkeää. Valtio myös maksaa papiston palkat ja tukee teologista koulutusta. Julkisissa kouluissa uskonnonopetus on pakollista kirkkoon kuuluville lapsille ensimmäisen ja toisen asteen oppilaitoksissa. Kirkollisia asioita hoitaa opetus- ja uskonnollisten asioiden ministeriö.


title: Kreikan ortodoksinen kirkko

text: Kirkko voi suuren valtansa avulla vaikuttaa myös poliittiseen päätöksentekoon. Se voi hidastaa sosiaalisia uudistuksia, jotka heikentäisivät kirkon asemaa tai ortodoksisuuden ja kreikkalaisuuden kytköstä toisiinsa. Kirkon vahva asema aiheuttaa silloin tällöin ongelmia käytännössä toteutuvan uskonnonvapauden kannalta. Muun muassa Euroopan unioni on arvostellut tähän liittyviä epäkohtia.


title: Kreikan ortodoksinen kirkko

text: Kirkko on Kreikassa edelleen merkittävä toimija, jolla on paljon vaikutusvaltaa. Kirkon ja kansan läheinen yhteys on säilynyt erityisesti maaseudulla. Koska hiippakunnat ovat pienikokoisia, piispoilla on läheinen yhteys kansaan. Kylissä papit ovat kreikkalaisten perinteiden arvostettuja säilyttäjiä. Kirkolliset juhlat (kuten pääsiäinen ja Neitsyt Marian kuolonuneen nukkumisen päivä) ovat suuria kansanjuhlia. Kirkossa käy säännöllisesti arviolta 20–25 prosenttia väestöstä. Varsinkin maaseudulla uskontoon kytkeytyy joskus taikauskoa ja pakanallista perää olevia uskomuksia.


title: Kreikan ortodoksinen kirkko

text: Kaupungeissa kirkossakäynti on kuitenkin vähentynyt. 1980-luvulta lähtien myös pappeuden sosiaalinen arvostus on vähentynyt ja pappeus on menettänyt suosiotaan teologian opiskelijoiden keskuudessa opettajan ammatin kustannuksella.


title: Kreikan ortodoksinen kirkko

text: Myös kirkon yhteys valtioon alkoi heikentyä 1980-luvulla vasemmistolaisten hallitusten myötä. Andréas Papandréoun hallitus, jota johti sosialistinen PASOK-puolue, otti tehtäväkseen kreikkalaisen yhteiskunnan uudistamisen, ja tähän kuului myös kirkon ja valtion erottaminen toisistaan. Kirkko luonnollisesti vastusti uudistusta. Konservatiivinen Uusi demokratia -puolue kääntyi vastustamaan voimakkaasti PASOK:in uudistuksia ja samalla kirkon ja valtion erottamista.


title: Kreikan ortodoksinen kirkko

text: PASOK:in läpi saamista uudistuksista merkittävimpiin kuului siviilivihkimisen kirjaaminen lakiin vuonna 1983. Siihen saakka avioliitto oli mahdollista ainoastaan kirkollisen vihkimisen kautta. Alun perin tavoitteena oli tehdä siviilivihkimisestä ainoa lain tunnistama muoto, jolloin kirkollinen vihkiminen olisi jäänyt vapaaehtoiseksi seremoniaksi sen haluaville. Lopputuloksena lakiin kirjattiin mahdollisuus sekä kirkolliseen että siviilivihkimiseen.


title: Kreikan ortodoksinen kirkko

text: Kreikan kirkon korkeinta valtaa käyttää kerran vuodessa kokoontuva kaikkien piispojen synodi eli kirkolliskokous. Päivittäisiä hallinnollisia asioita hoitaa toinen synodi, johon kuuluu 12 metropoliittaa, jotka valitaan laajemman synodin jäsenten joukosta vuodeksi kerrallaan. Kumpaakin synodia johtaa Ateenan ja koko Kreikan arkkipiispa.


title: Kreikan ortodoksinen kirkko

text: Kreikan kirkkoon kuuluu Ateenan arkkihiippakunnan lisäksi 81 hiippakuntaa. Ateenan hiippakunta korotettiin arkkihiippakunnaksi 31. joulukuuta 1923. Hiippakunnat ovat Kreikassa maantieteelliseltä alueeltaan suhteellisen pienikokoisia.


title: Kreikan ortodoksinen kirkko

text: Kreikan kirkon hiippakunnista 46 kuuluu suoraan Kreikan autokefalisen kirkon alaisuuteen. Nämä hiippakunnat sijaitsevat pääosin Kreikan etelä- ja keskiosissa sekä Egeanmeren eteläosien saarilla sekä Jooniansaarilla. Kreikan autokefalisen kirkon hiippakunnista käytetään myös nimitystä Vanhan Kreikan (Παλαιάς Ελλάδας, "Palaiás Elládas") hiippakunnat, millä viitataan Kreikan alueeseen ennen Balkanin sotia (1912–1913).


title: Kreikan ortodoksinen kirkko

text: Kreikan kirkon hiippakunnista 36 on nimellisesti ja hengellisesti Konstantinopolin ekumeenisen patriarkaatin alaisuudessa. Nämä hiippakunnat sijaitsevat pääosin pohjoisessa Kreikassa sekä Egeanmeren pohjoisosien saarilla. Näistä hiippakunnista käytetään myös nimitystä "Uusien alueiden" (Νέων Χωρών, "Néon Chorón") hiippakunnat, millä viitataan Kreikan Balkanin sodissa saamiin alueisiin.


title: Kreikan ortodoksinen kirkko

text: Kirkot ja pienet kappelit ovat oleellinen osa kreikkalaista maisemaa. Kirkkojen koristelu, kuten ikonit, ilmaisevat ortodoksista teologiaa eri aikakausien tyylien mukaisesti.


title: Kreikan ortodoksinen kirkko

text: Vanhimmat edelleen käytössä olevat kirkot ovat peräisin varhaisbysanttilaiselta ajalta, 300–500-luvuilta. Tuolloin kirkkoja rakennettiin entisille pakanallisille kulttipaikoille ja monia pakanallisia temppeleitä muutettiin kirkoiksi. Keskibysanttilaisella ajalla kreikkalaisiin kirkkoihin kehittyi erityispiirteitä, jotka poikkesivat Konstantinopolin kirkkojen tyylistä. Tämä ajan kirkoista merkittävimmät sijaitsevat mm. Attikassa, Boiotiassa, Argoliksessa ja Mánilla. Merkittävimmät myöhäisbysanttilaisen kauden kirkot ovat Ártassa, Véroiassa, Kastoriássa, Thessalonikissa ja Mystraksessa.


title: Kreikan ortodoksinen kirkko

text: Itsenäistymisen jälkeen kreikkalaisilla ei ollut varaa rakentaa merkittävästi uusia kirkkorakennuksia ennen 1800-luvun loppua ja 1900-luvun alkupuolta. Merkittävin poikkeus on Ateenan katedraali, joka rakennettiin uuteen pääkaupunkiin 1800-luvun puolessa välissä.


title: Kreikan ortodoksinen kirkko

text: Perinteisissä kirkoissa seistään ortodoksiseen tapaan läpi liturgian, ja istuimia on ainoastaan kirkon seinustoilla. Monissa suuremmissa kirkoissa on nykyään kuitenkin penkit koko kirkkokansalle. Liturgiassa käytössä olevat jumalanpalvelustekstit ovat peräisin bysanttilaiselta ajalta ja kirjoitettu Bysantin kreikaksi, jota lausutaan nykykreikkalaisittain. Kieli eroaa paljon nykyisin puhutusta ja kirjoitetusta kreikasta, mikä aiheuttaa ongelmia.


title: Kreikan ortodoksinen kirkko

text: Tavallisen papiston koulutus erityisesti maaseudulla rajoittuu yleensä peruskoulutukseen tai lukioon sekä pappisseminaariin. Suurimpien kaupunkien papit ja piispat ovat yleensä opiskelleet teologiaa joko Ateenan tai Thessalonikin yliopistossa.


title: Kreikan ortodoksinen kirkko

text: Luostarit ovat oleellinen osa Kreikan kirkon toimintaa. Luostarielämä nousi Kreikassa uuteen suosioon 1900-luvun jälkimmäisellä puoliskolla väliaikaisen taantuman jälkeen, vaikkakin munkkien määrä on edelleen huomattavasti vähäisempi kuin aiempina huippuvuosina. Erityisesti naisluostarit ovat kukoistaneet 1900-luvulla.


title: Puolan ortodoksinen kirkko

text: Puolan ortodoksinen kirkko sai autokefalian Konstantinopolin ekumeeniselta patriarkaatilta vuonna 1924. Kirkkoa johtaa Varsovan ja koko Puolan metropoliitta Sawa apunaan viisi hiippakuntapiispaa ja kaksi apulaispiispaa. Kirkon alaisuudessa toimii kolme munkkiluostaria ja kaksi nunnaluostaria, ja siihen kuuluu vajaa miljoona jäsentä.


title: Anita Blond

text: Anita Blond (s. 27. toukokuuta 1976 Budapest, Unkari) on unkarilainen pornonäyttelijä. Hän aloitti uransa Penthousen mallina jonka jälkeen vuonna 1995 teki muutamia rooleja Private Media Groupille. Hän on tehnyt mallintöitä myös pornouransa aikana. Pornoalan hän jätti vuonna 2001, esiinnyttyään arviolta sadassa elokuvassa.


title: Rupert Keegan

text: Rupert Keegan (s. 26. helmikuuta 1955 Essex, Yhdistynyt kuningaskunta) on entinen brittiläinen Formula 1 -kuljettaja.


title: Rupert Keegan

text: Keegan ajoi ensimmäisen kilpailunsa pienemmissä formulasarjoissa vuonna 1973. Hänen varakas lentoyhtiöpioneeri-isänsä osti vuonna 1974 Hawken kilpa-autoyhtiön, jolloin epäilyksen alaisena oli huhu siitä, että hän rahoittaisi BAF-Cosworth auton pojalleen. Keegan tuli tunnetuksi voitettuaan Britannian Formula 3 -sarjan mestaruuden vuonna 1976.


title: Rupert Keegan

text: Formula 1:iin Keegan osallistui kesken Formula 2-kauden, kun hän sai ajosuoritustensa ansiosta paikan Heskethtiltä, mutta tallin auto osoittautui kuitenkin kilpailukyvyltään heikoksi. Myös vuosi 1978 Surtees -tallissa oli vaikea ja hän siirtyi seuraavana vuonna ajamaan Britannian Formula 1 -mestaruussarjaan. Jo 1980 hän palasi sarjaan Britannian Formula 1 -mestarina RAM Racingille, mutta sai jälleen kilpailukyvyttömän auton. Keegan sai vielä viimeisen mahdollisuuden vuonna 1982, kun Marchin kilpakuljettaja Jochen Mass loukkaantui ja talli tarvitsi korvaajan. Tulokset jäivät edellisten yritysten tavoin heikoiksi (parhaimmillaan hän oli urallaan seitsemäs). Hän ajoi myös sarjan ulkopuolisissa kilpailuissa.


title: Rupert Keegan

text: F1-uran jälkeen Keegan siirtyi kilpailemaan Pohjois-Amerikkan CART-sarjaan, joissa myös menestys jäi vähäiseksi. Le Mansin 24 tunnin ajoissa hän ajoi entisen Formula 1 -kuljettajan Guy Edwardsin kanssa Porsche 956:lla ja he olivat viidensiä vuoden 1983 kilpailussa.


title: Kauhajärvi

text: Kauhajärvi tarkoittaa seuraavia asioita:


title: Pedestrian’s Motor

text:
Pedestrian's Motor on Lapkon laulaja-kitaristi Ville Maljan, Saran laulaja-kitaristi Jorma Korhosen ja niin ikään Saran kitaristi
Antti Tuomivirran sivuprojekti.


title: Pedestrian’s Motor

text: Pedestrian's Motorilta on ilmestynyt kolme EP:tä, kaikki Fullsteam Recordsin kautta. Levyistä ensimmäinen, "I", ilmestyi vuoden 2005 huhtikuussa ja "II" huhtikuussa 2006. EP-trilogian päättävä "III" julkaistiin 28. marraskuuta vuonna 2007.EP:t:


title: Jalkojen pesu

text: Jalkojen pesu on ortodoksisessa kirkossa toimitettu erityisjumalanpalvelus.


title: Jalkojen pesu

text: Palvelus toimitetaan yhdessä hiippakunnan seurakunnista kerran vuodessa eli kiirastorstaina, ortodoksisittain Suurena Torstaina. Siihen ottaa osaa hiippakunnan piispa ja kaksitoista pappia tai seurakunnan jäsentä.


title: Jalkojen pesu

text: Palvelusta varten asetetaan kirkkoon kaksitoista tuolia kahteen riviin vastakkain; niille istuu koko seurakunnan papisto, ja jos heitä ei löydy kahtatoista, joukko täydennetään diakoneilla, alidiakoneilla, lukijoilla,kirkonisännöitsijällä sekä ahkerasti kirkossa käyvillä seurakunnan miespuolisilla jäsenillä; tehtävä on kunniatehtävä. Tehtävään valitut esittävät kahtatoista apostolia ensimmäisen ehtoollisen edellä; seurakunnan kirkkoherra esittää apostoli Pietarin roolia. Kaikilla on jumalanpalveluspuvut, papeilla epitrakiili, hihat ja feloni, alemmalla papistolla ja maallikoilla stikarit.


title: Jalkojen pesu

text: Alkurukouksien jälkeen apostolit asettuvat paikoilleen; kaikki riisuvat valmiiksi oikean jalan kengän ja sukan. Piispa saapuu ylidiakonin saattamana, pukeutuneena vain alusstikariin ja omoforiin; diakoni lukee ensimmäisen ehtoollisen asettamista koskevaa evankeliumia (Joh. 13:3-17); piispa riisuu omoforin ja vyöttää itsensä pellavaliinalla; avustaja kaataa vettä kannusta pesuastiaan ja piispa pesee jokaisen apostolin esittäjän oikean jalan.


title: Jalkojen pesu

text: Kun lukija tulee kirkkoherran kohdalla tekstinosaan "Kun Jeesus tuli Simon Pietarin kohdalle", käydään asianmukainen keskustelu:


title: Jalkojen pesu

text: Tämän jälkeen piispa pukee omoforin ylleen ja toimittaa palveluksen loppuun.


title: Jalkojen pesu

text: Palvelus symboloi ensimmäisen pääsiäisen tapahtumia ja on määritelty nöyryyden osoitukseksi.


title: Jalkojen pesu

text: Palvelus on erittäin suosittu ja se onkin toimitettu Helsingin Uspenskin katedraalissa katkeamattomana koko Suomen oman hiippakunnan olemassaolon ajan eli vuodesta 1896. Koko Suomen alueella se aloitettiin vuonna 1936 kun Viipurin piispa Aleksanteri vihittiin edellisenä vuonna virkaansa.


title: Jalkojen pesu

text: Vain Karjalan hiippakunnassa oli pitkähkö tauko vuosina 1972 - 1988, kun vakavasti sairastunut arkkipiispa Paavali ei saanut lääkärin määräyksestä toimittaa tätä raskasta palvelusta. Vasta arkkipiispa Johannes aloitti käytännön uudelleen Kuopiossakin.


title: Jalkojen pesu

text: Jalkainpesu on Adventtikirkoissa tutuksi tullut tapa pestä jalat ehtoollisen yhteydessä. Tässä halutaan seurata Jeesuksen antamaa esimerkkiä, koska Jeesus pesi opetuslastensa jalat ennen ehtoollisen nauttimista. Jalkainpesu liittyy kiinteästi ehtoollisen viettoon symbolisena nöyryyden ja palvelemisen osoituksena.


title: Pakilan ala-asteen koulu

text: Pakilan ala-asteen koulu on peruskoulu Helsingin Länsi-Pakilassa. Opiskeltavia kieliä ovat saksa, ruotsi ja englanti. Koulu on musiikkipainotteinen, ja painotettu opetus alkaa 3. luokalta ja päättyy 6. luokkalle. Painotukseen edellytetään soveltuvuuskoe. Oppilaita koulussa on noin 500. Koulun rehtorina toimii Riitta Töyrylä.


title: Pakilan ala-asteen koulu

text: Koulurakennuksen on suunnitellut Jorma Järvi, ja se valmistui vuonna 1954. Pakilan yläaste sijaitsee ala-asteen läheisyydessä, saman pyörätien varrella.


title: Desiré Wilson

text: Desiré Wilson (s. 26. marraskuuta 1953 Brakpan, Etelä-Afrikka) on entinen eteläafrikkalainen Formula 1 -kuljettaja. Hän on yksi viidestä naisesta, jotka ovat osallistuneet F1-sarjaan.


title: Desiré Wilson

text: Wilson osallistui urallaan ainoastaan yhteen MM-sarjan osakilpailuun, Britannian Grand Prix'in, vuonna 1980. Tulokseksi kilpailusta jäi karsiutuminen.


title: Desiré Wilson

text: Wilson on ainoa nainen, joka on voittanut minkäänlaisen F1-kilpailun. Hän voitti Brands Hatchillä ajetun Britannian Aurora F1 -sarjan kilpailun vuonna 1980.


title: Ranskan Grand Prix 1975

text: Ranskan Grand Prix 1975 oli Formula 1 -sarjan osakilpailu, joka ajettiin 6. heinäkuuta Paul Ricardin radalla. Kilpailun voitti itävaltalainen Niki Lauda.


title: Haapasaari (Rauma)

text: Haapasaari on Rauman pohjoisosissa sijaitseva kaupunginosa. Se on ollut vielä 1700–1800-lukujen vaihtessa saari, mutta nykyään se kuuluu hyvin pitkälti mantereeseen. Tosin Nurmenlahdesta, Myllysalmesta ja ojista koostuva vesialue kiertää "varsinaista" Haapasaaren aluetta, mutta pohjois- ja länsirannalla lainehtii meri.


title: Haapasaari (Rauma)

text: Alue on pääasiassa haja-asutusaluetta, tosin joitain asumiskeskittymiä löytyy. Lisäksi Nurmenlahden rannoilla on runsaasti kesämökkejä. Alueella on myös jääkiekkokaukalo ja leikkikenttä, joiden hoidosta vastaa kylätoimikunta.


title: Haapasaari (Rauma)

text: Alueen ja lähialueen nähtävyyksiin lukeutuvat Omenapuumaan Natura-alueet, jotka eivät virallisesti kuulu Haapasaareen. Haapasaaressa sijaitsee vuonna 1801 rakennettu Haapasaaren kartano, joka on ollut muinoin kuninkaallinen hevostalli, Vanha-Lahden kartano sekä Kokkovuori, joka on jäänne Svekofennidien vuoristosta ja muotoutunut nykyiseen muotoonsa jääkauden aikana. Haapasaaressa on myös Laarinkallio, josta näkee Olkiluodon voimalaitoksen. Haapasaaressa on pidetty myös suunnistuksen SM-yökilpailut 2001.


title: Haapasaari (Rauma)

text: Haapasaaressa on noin 180 asukasta. Haapasaari rajoittuu mm. seuraaviin vesialueisiin: Sorkanlahti, Mustalahti, Haapasaarenvesi, Majaslahti, Nurmenlahti ja Myllysalmi. Haapasaaren läpi kulkeva tie on yleinen pyöräilijöiden ja lenkkeilijöiden reitti.


title: Cochem

text: Cochem on kaupunki läntisessä Saksassa, Moseljoen rannalla. Paikalla tiedetään olleen ainakin kelttiläistä asutusta ennen kuin roomalaiset asettuivat sinne. Cochem mainitaan ensimmäisen kerran nimellä "Cuchuma" maanlahjoitusasiakirjassa vuonna 886. Kaupungissa on arviolta 5 332 asukasta (vuonna 2015) ja sen pinta-ala on 21,2 neliökilometriä.


title: Cochem

text: Cochemin hallitsevin näkymä on kaupungin viereisellä kukkulalla oleva Valtakunnanlinna (). Sen rakentamisen arvellaan alkaneen 1000-luvun alkuvuosina. Vuonna 1294 linna siirtyi Trierin hallintaan ja se laajennettiin voimakkaaksi linnoitukseksi. Kulku Moseljoella voitiin katkaista ketjun avulla tullimaksujen keräämiseksi. Cochemista tuli kaupunki vuonna 1332.


title: Cochem

text: Vuonna 1689 kaupunki tuhoutui pahoin Ranskaa vastaan käydyissä sodissa, mutta korjattiin. Linnoitus sen sijaan oli raunioina 200 vuoden ajan, kunnes berliiniläinen Jakob Ravené aloitti sen jälleenrakennuksen. Uusitusta linnasta tuli myöhäiskeskiaikaisen tyylinen. Nykyisin linna on lukuisien turistien kiinnostuksen kohteena.


title: Cochem

text: Cochem on muutoinkin varsinkin saksalaisten turistien suosima kohde. Kaupungissa on jäljellä keskiaikaisen ja myöhempien aikakausien tyylisen kaupungin kujia ja rakennuksia. Ympärillä Moselin rannoilla levittäytyvät viininviljelysalueet.


title: Cochem

text:
Kaupunki sijaitsee Mosel-joen laaksossa, joen molemmilla rannoilla. Kaupungin alue ulottuu jokilaakson ulkopuolellekin: noin 7 km:n päässä keskustasta on uudempi alue Brauheck, jolla on teollisuutta, uudempaa asutusta ja varuskunta-alue.Valtuustossa on 22 jäsentä (kunnallisvaalit 13.6.2004):
Cochemin kohdalle päättyy Moselin yläjuoksun suunnasta Bremmin kohdalta alkava noin 24 km:n pituinen, erityisen mutkitteleva jokiosuus. Kartalla näkyvän muotonsa vuoksi sitä kutsutaan nimellä "Cochemer Krampen" (, väljästi suomennettuna). Cochemin läheisyydesä on myös luonnonsuojelualue Brauseley, jossa on Välimeren alueen kasvillisuutta. Lähettyvillä on myös toinen, erityisesti vaeltelijoille sopiva luonnonsuojelualue Dortebachtal.


title: Cochem

text: Cochemille ominaista ovat viininviljely ja matkailu, mutta niiden merkitys on viime vuosikymmeninä hiipunut. Enemmistö asukkaista työskentelee nykyisin muilla aloilla. Täydessä toiminnassa on alle kymmenen viinitilaa.


title: Cochem

text: Cochem sijaitsee Moselin rautatien varrella. Asemalla pysähtyvät paikallisjunat, pikajunat ja InterCity-junat. Rautatie kulkee Cochemin ja Ediger-Ellerin välillä Kaiser-Wilhelm-tunnelin kautta (tämä 4,2 km:n pituinen tunneli oli Saksan pisin valmistumisvuodestaan 1877 vuoteen 1987). Junan lisäksi kaupunkiin on muutamia paikallisliikenteen linja-autoyhteyksiä. Kaupunki kuuluu Reinin-Moselin liikenneliittoon.


title: Cochem

text: Kaupungilla on merkitystä Saksan asevoimien varuskuntapaikkana ("Cochem-Brauheck") sekä hallinto- ja koulukeskuksena.


title: Cochem

text: Oppilaitoksia:


title: Der Mond

text: Der Mond (suom. "Kuu") on Carl Orffin säveltämä ja librettoima satuooppera, joka perustuu Grimmin veljeksien satuun. Teoksen kantaesitys oli Münchenissä 5. helmikuuta 1939.Maa ja manala satujen aikaan


title: Der Mond

text: Vaellusmatkallaan neljä nuorukaista huomaa kuun loistavan tammen oksalla Nuorukaiset päättävät varastaa kuun ja viedä sen mukanaan pimeään kotimaahansa. He pitävät kuusta niin hyvää huolta, että jokainen heistä vaatii oikeuden viedä neljänneksen kuusta mukanaan hautaan. Sen seurauksena maan päällä tulee entistäkin pimeämpää. Kun viimeinenkin nuorukainen on kuollut, kuu kootaan manalassa jälleen kokonaiseksi. Kokonainen kuu loistaa niin voimakkaasti, että se herättää kuolleet henkiin. Jälleen elämään heränneet muodostavat kovaäänisen juomaporukan. Kova hälinä pelästyttää Petruksen, joka ryhtyy toimiin: ensin hän lähettää ukkosen ja salamoita, minkä jälkeen hän astuu manalaan. Siellä hän lyhyiden maljannostajaisten jälkeen rauhoittaa kuolleet ja vie kuun, levottomuuksien aiheuttajan, takaisin taivaalle. Eräs lapsi huomaa kuun loistavan jälleen taivaalla, ja ihmiset ottavat kuun iloiten vastaan.


title: Grünfeldin puolustus

text: Grünfeldin puolustus on shakkiavaus, joka alkaa tyypillisesti siirroilla


title: Grünfeldin puolustus

text: Avaus on nimetty Ernst Grünfeldin mukaan, joka pelasi puolustuksen ensimmäisenä 1920-luvulla. Puolustus on sittemmin ollut monien tunnettujen pelaajien, kuten Vasili Smyslovin, Bobby Fischerin, Viktor Kortšnoin ja Pjotr Svidlerin käytössä. Garri Kasparov on myös usein käyttänyt puolustusta maailmanmestaruusotteluissa Anatoli Karpovia vastaan vuosina 1986, 1987 ja 1990 ja Vladimir Kramnikia vastaan vuonna 2000.


title: Grünfeldin puolustus

text:
Vaihtomuunnelma
Tämä on Grünfeldin päämuunnelma


title: Grünfeldin puolustus

text:
4.Lf4 muunnelma
Muunnelma sopii pelaajille, jotka eivät halua joutua vaihtomuunnelman sekavuuksiin. Se jatkuu melkein aina Grünfeldin gambiittina.


title: Grünfeldin puolustus

text:
Grünfeldin gambiitti
Valkea voi ottaa gambiitin vastaan pelaamalla
tai hylätä sen siirroilla 6. Db3 tai 6. Tc1 mihin musta vastaa siirrolla 6...c5.


title: Grünfeldin puolustus

text: Taimanov muunnelma


title: Grünfeldin puolustus

text: Venäläinen muunnelma


title: Grünfeldin puolustus

text: Hidas muunnelma


title: Grünfeldin puolustus

text:
Neo-Grünfeldin puolustus
Tämä muunnelma poikkeaa edellisistä siten, että valkea viivyttää kuningatarratsun kehittämistä ruutuun c3 siirtämällä kolmantena siirtonaan joko 3.f3 tai 3.g3, joista jälkimmäinen on yleisempi.


title: Sony Ericsson K600i

text: Sony Ericsson K600i on Sony Ericssonin valmistama 3G-puhelin, joka julkistettiin vuonna 2005. Puhelin tukee GSM:ää kolmella taajuudella (900, 1800, 1900 MHz) ja UMTS-taajuudella. Puhelimen koko on: 104 × 45 × 19 mm ja sen paino on 105 grammaa.


title: Just for fun

text: Just for fun. Menestystarina on Linus Torvaldsin, Linuxin luojan, humoristinen omaelämäkerta, jonka hän kirjoitti yhdessä toimittaja David Diamondin kanssa. Kirja kertoo Torvaldsin näkemyksen itsestään ja Linuxin kehityksestä.


title: Just for fun

text: Kirja on käännetty useille kielille, myös suomeksi ja ruotsiksi.


title: Günter Guillaume

text: Günter Guillaume (1. helmikuuta 1927 – 10. huhtikuuta 1995) oli Saksan demokraattisen tasavallan valtiollisen turvallisuuselimen Stasin agentti. Vuodesta 1956 lähtien Saksan liittotasavallassa toiminut Guillaume paljastui lopulta vuonna 1974 hänen toimiessaan liittokansleri Willy Brandtin avustajana.


title: Günter Guillaume

text: Seuranneen skandaalin johdosta Brandt joutui eroamaan tehtävistään ja Guillaume tuomittiin 13 vuodeksi vankeuteen vakoilusta syytettynä. Hänen vaimonsa Cristelin saaman vankeusrangaistuksen pituus oli kahdeksan vuotta. Guillaume vapautettiin vuonna 1981 vaihtokaupassa länsimaisiin vakoojiin, jotka olivat jääneet kiinni Itäblokin alueella.


title: Günter Guillaume

text: Guillaume julkaisi vuonna 1988 omaelämäkerrallisen teoksen "Die Aussage".


title: Stargazer

text: "Stargazer" alkaa rumpali Cozy Powellin lyhyellä rummutuksella, johon kitara ja basso tulevat mukaan.


title: Stargazer

text: "Stargazer" kertoo egyptiläisen orjan elämästä, tuskasta ja taistelusta ja tarinaa jatkaa seuraava kappale "A Light in the Black", joka puolestaan kertoo orjan vapautumisesta ja elämästä sen jälkeen.


title: Stargazer

text: Ritchie Blackmoren mukaan kappaleen idea syntyi kun hän joutui Deep Purple -yhtyeessä soittaessaan loukkuun hajonneeseen hissiin, jossa hän oli vähällä menehtyä tulen ja kaasun aiheuttamaan savuun ja hapettomuuteen, josta hänelle tuli myöhemmin mieleen tuska ja kärsimys, johon koko kappale viittaa.


title: Klubi.tv

text: Klubi.tv (kirjoitetaan myös muodossa klubi.tv) oli digitaalinen televisiokanava, joka aloitti toimintansa 1. syyskuuta 2007. Maanpäällisessä digitaalisessa tv-verkossa toimiva kanava oli ilmainen ja salaamaton. Klubi.tv oli Digiviihde-televisiokanavan sisarkanava. Kanava oli Fiamax Oy:n tuottama.


title: Klubi.tv

text: Kanava lopetti lähetyksensä koko C-nipun alueella 1.1.2011.


title: Klubi.tv

text: Klubi.tv lähetti 1980- ja 1990-luvun discomusiikkia ja kuvashow:ta klo 0.00–6.00 välisenä aikana. Klubi.tv lähetti myös fiksuhuutoa. Klubi.tv lähetti myös Texas hold 'em:ia.


title: M/S Schippersgracht

text:
M/S Schippersgracht () on alankomaalaisen Spliethoff -varustamokonsernin omistukseen rekisteröity monikäyttöinen rahtilaiva. Laiva on rakennettu vuonna 2000 Mitsubishi Heavy Industries -nimisellä telakalla, Japanissa. Kuollutta painoa "Schippersgrachtilla" on 21 402 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam.
Schippersgrachtin sisaraluksia ovat:


title: Starstruck (kappale)

text: Starstruck on hard rock -yhtye Rainbow’n kappale ja single vuoden 1976 albumilta "Rising". Kappale on tyylillisesti kyseisen albumin ”popahtavin”.


title: Starstruck (kappale)

text:
”Starstruck” alkaa Ritchie Blackmoren yksinkertaisella kitarariffillä ja jatkuu sitä linjaa loppuun asti. Se on
vuosien kuluessa muodostunut "Risingin" A-puolen suurimmaksi klassikoksi "Tarot Womanin" ohella.


title: Starstruck (kappale)

text: Kappale kertoo kitaristi Blackmorea aikoinaan vainonneesta ranskalaisesta naisfanista, jolla oli vuosikaudet tapana seurata Blackmorea paikasta toiseen. Tilanne kärjistyi naisen löydettyä Blackmoren asunnon, jolloin Blackmore usutti koiransa naisen kimppuun.


title: Starstruck (kappale)

text:
A-puoli
B-puoli


title: Talvisodan ilmasotatoimet

text: Talvisodan ilmasotatoimet on nimitys talvisodan ilmasotatoimille. Talvisota alkoi, kun Neuvostoliitto hyökkäsi Suomeen 30. marraskuuta 1939.


title: Talvisodan ilmasotatoimet

text: Neuvostoliiton hyökättyä Suomeen oli Suomen ilmavoimilla käytössä 116 lentokonetta, joista iso osa oli vanhentuneita.


title: Talvisodan ilmasotatoimet

text: Päähävittäjä oli Fokker D.XXI, jonka huippunopeus oli 418 km/h. Tärkein pommikone oli Fokkeria nopeampi Bristol Blenheim. Sen huippunopeus oli 424 km/h. Muita Suomen sotilaslentokoneita olivat muun muassa vanhentunut kaksitasohävittäjä Bristol Bulldog, vanhentunut ja vain tiedustelutehtävissä käytetty kaksitasohävittäjä Gloster Gamecock sekä syöksypommittajat ja tiedustelukoneet Fokker C.X ja Fokker C.V. Suomi vastaanotti sodan kestäessä ulkomailta monta eri lentokonetyyppiä, joita olivat esimerkiksi hävittäjät Fiat G.50, Morane-Saulnier M.S. 406 ja Gloster Gladiator. Suomi sai myös lukuisia lentokoneita sotasaaliiksi Neuvostoliitolta.


title: Talvisodan ilmasotatoimet

text: Suomella oli talvisodan aikana kolme lentorykmenttiä: Lentorykmentti 1, Lentorykmentti 2 ja Lentorykmentti 4, jotka puolestaan oli jaettu pienempiin lentolaivueisiin (LeLv).


title: Talvisodan ilmasotatoimet

text: Lentorykmentti 1:n komentajana toimi eversti Yrjö Opas.


title: Talvisodan ilmasotatoimet

text:
Lentorykmentti 2:n komentajana toimi everstiluutnantti Richard Lorentz
Lentolaivue 22 ei ehtinyt taistelutoimiin talvisotaan.


title: Talvisodan ilmasotatoimet

text: Lentorykmentti 4:n komentajana toimi Toivo Somerto


title: Talvisodan ilmasotatoimet

text: Muita lentoyksiköitä olivat Ruotsin vapaaehtoisyksikkö Flygflottilj 19, meritiedustelulaivueet Lentolaivue 36 ja Täydennyslentolaivue 39, Täydennyslentorykmentti 1, Täydennyslentorykmentti 2 ja Täydennyslentorykmentti 4.


title: Talvisodan ilmasotatoimet

text:
Talvisodan syttyessä Neuvostoliiton ilmavoimilla oli noin 5000 lentokonetta, joista noin 2000 tuli talvisotaan. Neuvostoliiton ilmavoimilla oli käytössä useita eri hävittäjiä, kuten vanhentunut Polikarpov I-15 ja sen parannettu versio Polikarpov I-153 sekä Polikarpov I-16. Neuvostoliiton pommikoneita olivat muun muassa Tupolev SB-2, DB-3, Polikarpov R-5 sekä pienempi määrä Tupolev TB-3:a.
Suomen ilmavoimien taisteluvahvuus talvisodan syttyessä olivat 31 hävittäjää, 17 pommikonetta ja jopa 54 tiedustelukonetta. Suomen ilmavoimat oli asetettu torjuntavalmiuteen jo 7. lokakuuta 1939 ja reserviläiset saapuivat ylimääräisiin kertausharjoituksiin 14. lokakuuta. Etteivät neuvostoliittolaiset voisi tuhota koneita maassa, suomalaiset koneet oli hajautettu useille kentille tai metsiin. Neuvostoliiton hyökkäykset kentille eivät olleet tehokkaita. Talvisodan lopussa suomalaiset hävittäjät ja pommittajat tekivät rynnäkkötehtäviä neuvostoliittolaista jalkaväkeä ja maamaaleja vastaan, varsinkin Viipurinlahdella.


title: Talvisodan ilmasotatoimet

text: Koko talvisodan aikana Neuvostoliitto pommitti suomalaisia tehtaita, kaupunkeja, rautateitä j.n.e. Pommitukset eivät aina olleet tehokkaita ja lisäksi pommikoneet kärsivät usein raskaita tappioita, talvisodan alussa koneet lähetettiin muodostelmissa tehtäville ilman hävittäjäsuojaa, jolloin ne olivat helppoja maaleja suomalaisille hävittäjälentokoneille. Vasta talvisodan loppupuolella alettiin käyttää hävittäjäsuojaa. Tärkeimpiä kaupunkeja, joita pommitettiin olivat muun muassa Viipuri, Turku (jossa sijaitsi ainoa jäistä vapaa satama), Tampere ja Helsinki. Neuvostohävittäjät olivat suomalaishävittäjiä parempia, kuten pelätyt I-16 ja I-153.


title: Talvisodan ilmasotatoimet

text: Neuvostoliiton ilmavoimat menettivät yhteensä 207 lentokonetta ilmataisteluissa ja 314 ilmatorjunnalle, eli yhteensä 521 lentokonetta. Lisäksi monta konetta menetettiin kuljetuslennoilla uusiin tukikohtiin, teknisistä ongelmista, polttoaineen loppuessa, lentäminen huonossa säässä ja niin edespäin. Arviot tappioista ovat asteittain nousseet ja mukaan lukien tappiot sotatoimista ja onnettomuuksista neuvostoliiton tappiot ovat arvion mukaan noin 1 000 lentokonetta ja noin 1 200-1 300 lentäjää.


title: Talvisodan ilmasotatoimet

text: Talvisodan alkaessa Suomen ilmavoimilla oli käytettävissään mm. 51 hävittäjä-, 18 pommitus-, 56 yhteistoiminta- sekä 178 koulutuskonetta. Taisteluarvoltaan edes tyydyttäviksi oli sodan aikana osoittautunut vain 41 Fokker D.XXI - hävittäjää, joista lentokuntoisia sodan alkaessa 31 kpl ja 18 BL pommituskonetta, joista lentokuntoisia 16. Taistelutappioista huolimatta lentojoukkojen käytössä olleen kaluston määrä lisääntyi sodan aikana, koska Suomeen saapui ulkomailta uusia lentokoneita. Suomen oma lentokoneteollisuus joutui sodan aikana keskittymään ainoastaan olemassa olevien koneiden korjauksiin eikä uusia lentokoneita talvisodan aikana valmistunut. Lentokoneiden maahan saapuminen ei käytännössä tarkoittanut valmiita taisteluyksiköitä. Vain osa koneista ehti osallistua sotatoimiin ja mm. lentäjien ja mekaanikkojen koulutus uusiin konetyyppeihin oli vielä pahasti kesken. Sodan päätyttyä (tilanne 15. maaliskuuta 1940) Suomessa oli yhteensä:


title: Talvisodan ilmasotatoimet

text:
Ilmavoimien lentokoneiden kokonaismäärä talvisodan päättyessä oli 231 pl. harjoitus- ja koulukoneet. Taistelukoneista 62 kpl oli sotatoimiin kelpaamattomia tai poistokuntoisia. Välirauhan aikana jälkimmäisistä osa siirrettiin koulutuskäyttöön tai poistettiin käytöstä. Talvisodan aikana suomalaiset menettivät 62 lentokonetta, joiden tappioluvuissa ovat mukana myös ruotsalaisten vapaaehtoisten Pohjois-Suomessa menettämät koneet.
Lentävän henkilökunnan tappiot olivat yhteensä 41 upseeria, 33 aliupseeria ja 1 miehistön jäsen eli yhteensä 75 miestä kaatuneina tai kadonneina. Lisäksi yhteensä haavoittui tai vammautui 26 miestä.


title: Jonathan Palmer

text: Jonathan Charles Palmer (s. 7. marraskuuta 1956 Lewisham, Englanti, Iso-Britannia) on yrittäjä ja entinen Formula 1 -kuljettaja. Hän voitti Formula 3 -mestaruuden 1981 ja Formula 2 -mestaruuden 1983, minkä jälkeen hän siirtyi ajamaan F1-sarjaan. F1-urallaan hän osallistui 88:ään Grand Prix'hin, joissa paras sijoitus oli neljäs sija ja joista hän keräsi 14 MM-pistettä. Vielä uransa jälkeen hän ajoi McLarenin testikuljettajana, ja osallistui McLaren F1 -auton kehitystyöhön.


title: Jonathan Palmer

text: Jonathan Palmerin poika Jolyon Palmer on myös kilpa-autoilija ja entinen F1-kuljettaja.


title: Jonathan Palmer

text: Ennen autourheilu-uraansa Palmer valmistui ja työskenteli lääkärinä Lontoossa. Eläkkeelle jäämisensä jälkeen hän siirtyi vuonna 1993 BBC:n kommentaattoriksi kuolleen James Huntin paikalle. Vuonna 1997 Britannian F1-lähetykset siirtyivät ITV:lle ja Palmerin tilalle kommentaattoriksi tuli Martin Brundle.


title: Jonathan Palmer

text: Palmer perusti oman kilpasarjansa nimeltään Formula Palmer Audi, jonka kautta hän alkoi manageroida kilpakuljettaja Justin Wilsonia Formula 1:iin.


title: Jonathan Palmer

text: Palmer on toiminut myös yrittäjänä hankkimalla omistukseensa Bedford Autodromen sekä Brands Hatchin kilparadat.


title: Jonathan Palmer

text: Hänen poikansa Jolyon Palmer ja Will Palmer ovat myös kilpa-autoilijoita.


title: Persiankielinen Wikipedia

text: Persiankielinen Wikipedia ( "Vikipedia, Daneshname-ye Azad") on Wikipedian persiankielinen versio. Se perustettiin tammikuussa 2004. 16. joulukuuta 2004 se rikkoi 1 000 artikkelin rajan, 10 000 artikkelin rajan 18. helmikuuta 2006, 100 000 artikkelin rajan 25. elokuuta 2010 ja 150 000 artikkelin rajan 22. toukokuuta 2011. Nykyään artikkeleita on noin .


title: Soitinyhtye

text: Soitinyhtye on nimitys yhtyeestä, jossa ei ole laulusolistia. Esimerkiksi yhtyeistä, jotka soittavat rautalankamusiikkia, käytetään nimitystä "rautalankayhtye". Soitinyhtye ei aina esiinny yksin, vaan toisinaan voi toimia esimerkiksi toisen artistin taustayhtyeenä.


title: Tanskankielinen Wikipedia

text: Tanskankielinen Wikipedia () on Wikipedian tanskankielinen versio. 17. heinäkuuta 2007 tanskankielinen Wikipedia rikkoi 65 000 artikkelin rajan. 1. lokakuuta 2012 siellä oli 169 654 artikkelia. Viimeisimpien tilastotietojen mukaan artikkeleita on yli .


title: Bob Hastings

text: Bob Hastings (18. huhtikuuta 1925 Brooklyn, New York – 30. kesäkuuta 2014 Burbank, Kalifornia) oli yhdysvaltalainen näyttelijä, joka tunnetaan parhaiten 1960-luvulta luutnantti Elroy Carpenterin roolistaan televisiosarjassa McHale’s Navy.


title: Bob Hastings

text: Hastings aloitti uransa radiossa, josta hän myöhemmin siirtyi näyttelijäksi televisioon 1950-luvulla. Tämän myötä Hastings esiintyi useissa sarjoissa, joista merkittävimmät olivat McHale’s Navy, Perhe on pahin ja General Hospital. Uransa loppuvaiheessa hän toimi enimmäkseen ääninäyttelijänä James Gordonin roolissa ja teki samalla äänirooleja kolmeen videopeliin.


title: Bob Hastings

text: Hänen nuorempi veljensä Don Hastings on myös näyttelijä, joka on näytellyt vuodesta 1982 asti televisiosarjassa As the World Turns.


title: Lasten Eurovision laulukilpailu 2003

text: Historiansa ensimmäinen Lasten Eurovision laulukilpailu järjestettiin Kööpenhaminassa, Tanskassa 15. marraskuuta 2003. Tapahtumapaikkana toimi Forum Arena. Kilpailuun osallistui 16 maata ja Kroatian edustaja Dino Jelusić voitti kilpailun kappeleella "Ti Si Moja Prva Ljubav".


title: Emily Hahn

text: Emily Hahn (14. tammikuuta 1905 – 18. helmikuuta 1997) oli yhdysvaltalainen kirjailija ja journalisti.


title: Emily Hahn

text: Hahn syntyi St. Louisissa, Missourissa, ja muutti 15-vuotiaana perheineen Chicagoon. Valmistuttuaan Wisconsin-Madisonin yliopistosta hän aloitti insinöörintyöt, mutta ei tahtonut pysyä aloillaan, vaan lähti matkaoppaaksi Uuteen Meksikoon. Myöhemmin hän matkusti Belgian Kongoon työskentelemään Punaisen Ristin hyväksi; hän asui kaksi vuotta pygmien parissa ja kulki jalan läpi Keski-Afrikan.


title: Emily Hahn

text: Shanghaissa vietetyt vuodet 1935–1941 jättivät kirjailijaan lähtemättömän vaikutuksen. Hän muutti kuitenkin Hongkongiin ja meni vuonna 1945 naimisiin historioitsija C. R. Boxerin kanssa. Parille syntyi kaksi tytärtä. Perhe asettui Dorsetiin, Englantiin, mutta jo 1950 Emily Hahn muutti yksin New Yorkiin. Hän vieraili säännöllisesti perheensä luona Isossa-Britanniassa.


title: Emily Hahn

text: Hahn kirjoitti lähes elämänsä loppuun saakka "The New Yorker" -lehteen. Hän kuoli reisiluun murtuman johdosta tehdyn leikkauksen komplikaatioihin 92-vuotiaana 18. helmikuuta 1997.


title: Emily Hahn

text: Emily Hahn oli monipuolinen ja tuottelias kirjoittaja. Hänen teoksiinsa kuuluu niin romaaneja, novelleja, varsinkin Itä-Aasiaa käsitteleviä matkakirjoja sekä elämäkertoja ja muita tietoteoksia:


title: Tiberius Claudius Maximus

text: Tiberius Claudius Maximus (eli ensimmäisellä vuosisadalla) oli roomalainen sotilas, joka oli vähällä saada Daakian kuninkaan Decebaluksen vangiksi. Decebalus teki kuitenkin itsemurhan mieluummin kuin suostui antautumaan vangiksi roomalaisille. Maximus leikkasi Decebaluksen pään irti ja vei sen keisari Trajanukselle. Maximuksen hautakivi on löydetty.


title: Tiberius Claudius Maximus

text: Maximus aloitti uransa ratsumiehenä legio VII Claudiassa, jossa hän saavutti "vexillariuksen" arvon. Hänet palkittiin urhoollisuudesta Domitianuksen daakialaissodan aikana. Vaikka Maximus oli roomalainen, hän otti tämän jälkeen pestin auxilia-joukoissa ja palveli siellä "duplicariuksena". Maximus taisteli apujoukoissa kummassakin Trajanuksen daakialaissodassa ala II Pannoniorumissa. Jos Maximus oli palvellut legioonassa vaadittavat kymmenen vuotta, hän oli noin 45-vuotias ottaessaan kiinni Decebaluksen, joka oli paennut roomalaisia joukkoja. Heti kun Decebalus näki, ettei pääsisi karkuun, hän otti itseltään hengen daakialaisten käyttämällä falx-miekalla. Maximus vangitsi Decebaluksen saattueen, johon kuului kaksi tämän lasta. Decebaluksen pään Maximus vei Trajanukselle, joka lähetti sen Roomaan, jossa se heitettiin nähtäväksi Scalae Gemoniaelle. Maximus palkittiin muun muassa nimittämällä hänet "decurioniksi".


title: Tiberius Claudius Maximus

text: Myöhemmin Maximus palveli myös Trajanuksen Parthian sodassa.


title: Grand Hotel Europe

text: Grand Hotel Europe () on Pietarin arvostetuimpia hotelleja Nevsky Palacen ja Astorian ohella. Se sijaitsee kaupungin pääkadun Nevski prospektin ja Mihailovskaja-kadun kulmassa lähellä Kazanin katedraalia, Gostinyi Dvor -tavarataloa ja Venäläistä museota.


title: Grand Hotel Europe

text: Hotelli rakennettiin vuosina 1873–1875 arkkitehti L. F. Fontanin suunnitelman mukaan ja avattiin 28. tammikuuta 1875. Sen alkuperäinen nimi oli Hôtel d'Europe (, "Europeiskaja"). 1910-luvulla Fredrik Lidval lisäsi julkisivuun jugendtyylisiä aiheita. Rakennus peruskorjattiin vuosina 1989–1991, jolloin nimeksi tuli Grand Hotel Europe.


title: Grand Hotel Europe

text: Hotellissa on 301 huonetta ja seitsemän ravintolaa.


title: Kultabokombali

text: Kultabokombali ("Hapalemur aureus") on makien heimoon kuuluva puoliapina, joka elää vain Madagaskarilla. Laji löydettiin vasta vuonna 1983. Se on IUCN:n luokituksen mukaan äärimmäisen uhanalainen. Yksilöitä lienee jäljellä noin tuhat.


title: Kultabokombali

text: Kultabokombalilla on tummat, sydämenmuotoiset kasvot, joita reunustaa kellanoranssi parta. Muu osa turkista on oranssinruskea. Naaras on muuten samanlainen kuin uros, mutta sen selkä on hiukan harmahtavampi.


title: Kultabokombali

text: Kultabokombalit elävät Madagaskarin kaakkoisosien soistuvissa metsissä.


title: Kultabokombali

text: Kultabokombalit liikkuvat pienissä ryhmissä, joissa on kahdesta kuuteen jäsentä. Ne ovat aktiivisimpia aamulla ja illalla.


title: Kultabokombali

text: Kultabokombalit syövät ruokoja ja bambun versoja, mieluiten "Cephalostachium viguieri" -bambua.


title: Munapirtti

text: Munapirtti () on saari Suomenlahden pohjoisrannikolla Pyhtään kunnassa. Saaren suurin pituus on noin 8,5 km. Munapirtissä on kolme kylää. Munapirtin kylään kuuluu saaren itäpään lisäksi länsipään Tuuski (). Saaren keskiosissa sijaitsevat Hinkapyöli () ja Malmi (). Mantereesta saaren erottaa kapeat Keihässalmi () ja Kirksalmi (). Munapirtin ja mantereen väliin jää Purolanlahti () ja Santaniemenselkä ().


title: Munapirtti

text: Munapirtti sai Keihässalmen kautta lauttayhteyden mantereelle vuonna 1960 ja siltayhteyden vuonna 1969. Saaressa toimi ruotsinkielinen kansakoulu vuosina 1906–1970.


title: Aladdin (animaatiosarja)

text: Aladdin on Walt Disney Televisionin tuottama animaatiosarja, jota esitettiin Yhdysvalloissa vuosina 1994–1995. Suomessa sarjaa on esitetty Toon Disney -kanavalla, MTV3-kanavalla sekä Nelosella. Sarja sai kolme Annie-palkintoehdokkuutta.


title: Aladdin (animaatiosarja)

text:
Televisiosarja perustuu Disneyn vuonna 1992 ilmestyneeseen "Aladdin"-elokuvaan. Sarjan tapahtumat sijoittuvat alkuperäiselle elokuvalle tehtyjen jatko-osien, "Jafarin paluun" (1994) ja "Aladdinin ja varkaiden kuninkaan" (1996), väliin. Sarja jatkaa kahden ensimmäisen elokuvan fantasiaseikkailuja, joissa päähahmot Aladdin ja Jasmine seikkailevat velhojen, hiviöiden ja varkaiden kansoittamassa maailmassa. Mukanaan heillä on apurina apina nimeltä Abu ja nopeapuheinen muotoaan muuttava lampunhenki, sekä aina valittava ja ahne papukaija Jago, joka oli alun perin Jafarin lemmikki. Sarjassa pääasiassa vihollisina toimivat velho nimeltä Mozenrath, kreikkalainen keksijä Mechanicles, synkkä Mirage ja pulska kelmi Abis Mal.
Suomenkielisen tunnusmusiikin laulaa Antti Pääkkönen.


title: Aladdin (animaatiosarja)

text: Jaksonumerointi perustuu alkuperäiseen jaksonumerointiin, ei suomalaiseen. Lisäksi Suomessa ei tiettävästi ole dubattu enempää jaksoja kuin ed. listatut.


title: Aladdin (animaatiosarja)

text: Wizard Magazine listasi vuonna 2001 Aladdinin sijalle 86 laatimassaan kautta aikain sadan parhaan animaatiosarjan listalla.


title: Friedrich Wöhler

text: Friedrich Wöhler (31. heinäkuuta 1800 – 23. syyskuuta 1882) oli saksalainen kemisti. Hän syntetisoi vahingossa ensimmäisenä ureaa yrittäessään tuottaa ammoniumsyanaattia hopeasyanidista ja ammoniumkloridista vuonna 1828. Se oli ensimmäinen orgaaninen synteesi ja osoitti, ettei ole olemassa mystistä elämän voimaa. Wöhler teki myös varhaisia havaintoja kemiallisten yhdisteiden isomerioista. Wöhler havaitsi esimerkiksi urean CO(NH) ja ammoniumsyanaatin NHCNO välisen rakenneisomerian. Wöhler tunnetaan myös monien alkuaineiden eristämisestä.


title: Friedrich Wöhler

text: Wöhler oli Jöns Berzeliuksen oppilas. Hän teki urallaan myös paljon yhteistyötä Justus von Liebigin kanssa.


title: Autesion

text: Autesion () oli kreikkalaisessa mytologiassa Tisamenoksen poika ja Theran, jonka mukaan Theran kaupunki nimettiin, ja Argeian, joka meni myöhemmin naimisiin Aristodemoksen kanssa, isä. Autesionista tuli isänsä jälkeen Theban kuningas, mutta Laioksen ja Oidipuksen fuurioiden purettua kostoaan hänen, hän oraakkelin neuvosta asettui asumaan doorialaisten joukkoon. Hänen seuraajakseen valittiin Damasikhthon, Ofelteen poika.


title: Sait Faik Abasıyanık

text: Sait Faik Abasıyanık (18. marraskuuta 1906 – 11. toukokuuta 1954) oli turkkilainen kirjailija. Hänet muistetaan varsinkin novelleista, mutta hän julkaisi myös romaaneja ja runoutta.


title: Sait Faik Abasıyanık

text: Abasıyanık syntyi Adapazarıssa ja aloitti opintonsa Istanbulissa. Isänsä painostuksesta hän luki taloustiedettä; palattuaan Sveitsistä ja Ranskasta kotimaahansa Abasıyanık kuitenkin aloitti työnsä turkin kielen opettajana.


title: Sait Faik Abasıyanık

text: Vuodesta 1934 Abasıyanık omistautui kirjoitustyölleen. Hän vietti huomattavan osan ajastaan Burgazadan saarella, kunnes kuoli vain 47-vuotiaana kirroosiin. Arvostettu turkkilainen novellipalkinto on nimetty hänen mukaansa.


title: Oak Alley Plantation

text: Oak Alley Plantation on historiallinen plantaasi Vacherien kaupungissa Louisianassa, Yhdysvalloissa. Se sijaitsee Mississippi-joen varrella, ja se on suojeltu kansallishistoriallisena kohteena. Plantaasi on nimetty sen päärakennukselta Mississippi-joelle johtavan karaktäärisen, 240-metriä pitkän tammikujan mukaan, jossa on 28 tasaisin välimatkoin sijoitettua puuta joiden uskotaan olevan ainakin 100 vuotta vanhempia kuin päärakennus.


title: Oak Alley Plantation

text:
Plantaasin alkuperäinen nimi on "Bon Séjour". Sen päärakennus rakennettiin vuosien 1837 ja 1839 välillä liikemies Jacques Telesphore Romanille. Sen suunnitteli todennäköisesti Romanin appi, Joseph Pilie, joka työskenteli arkkitehtina. Rakennuksen julkisivua koristavat 28 doorilaista pylvästä.
Plantaasi myytiin huutokaupassa vuonna 1866. Omistajavaihdosten jälkeen plantaasi oli päässyt pahasti rappeutumaan 1920-luvulla. Vuonna 1925 alueen ostivat Andrew ja Josephine Stewart. Stewartien toimesta plantaasia restauroitiin laajalti arkkitehti Richard Kochin johdolla. Stewartien kuoltua plantaasin hallinta päätyi Oak Alley Foundation -järjestölle, joka avasi plantaasin yleisölle.


title: Oak Alley Plantation

text: Oak Alley Plantation lähettyvillä on myös toinen kuuluisa plantaasi nimeltä Laura Plantation, joka paloi pahasti vuonna 2005.


title: Lintulammen koulu

text: Lintulammen koulu on Oulussa Höyhtyän kaupunginosassa sijaitseva koulu. Koulu perustettiin vuonna 1959 ja sen entinen nimi oli Nokelan koulu. Koulurakennuksen on suunnitellut Oulun kaupunginarkkitehti Martti Heikura. Koulussa vuosiluokat ovat ensimmäisestä luokasta kuudenteen luokkaan. Koulun nykyisenä rehtorina toimii Jari Haapalainen. Lintulammen koulu sai vuonna 2007 keväällä Vihreä lippu -palkinnon.


title: Kultaseppä

text: Kultaseppä käsittelee jalometalleja, joista tehdään koruja, koriste-esineitä, astioita, uskonnollisia esineitä ja mahdollisesti muita käyttöesineitä. Kultaseppä osaa monipuolisesti seuraavia metallien muokkaustekniikoita: metallien sekoittaminen, juottaminen, valaminen, pakottaminen, siselöinti, prässäys, kaivertaminen, filigraanityö, granulointi ja upotukset. Toisin kuin suuressa maailmassa, suomalaiset kultasepät osaavat yleensä myös emaloinnin ja kivien istuttamisen. Perinteisesti kultasepän taidot opittiin oppipoika-aikana mestarien opissa ja oppia lisättiin kisälliaikana. Nykyisin kultasepän (ja hopeasepän) ammattiin voi kouluttautua useissa suomalaisissa oppilaitoksissa.


title: Kultaseppä

text: Kultaseppä on ihmiskunnan vanhin metallimies. Muinaisten jokien uomista löydetyt, sorasta selvästi poikkeavat kultahiput herättivät kiinnostusta, eikä kestänyt kauan ennen kuin kiiltävän metallin sitkeys ja muokattavuus oli löytäjän tiedossa. Vähitellen selvisi myös kullan muuttumattomuus ja syöpymättömyys. Pehmeytensä vuoksi kulta ei soveltunut aseiden valmistukseen, mutta koriste-esineiden osana sen parhaat ominaisuudet tulivat esille.


title: Kultaseppä

text: Ehkä maailman vanhimmat kultaesineet löytyvät faaraoiden haudoista, jotka valmistettiin n. 4000 eaa. Erittäin vanhoja kultaesineitä on löydetty Varnan kaupungin lähistöltä Bulgariasta. Haudoista on kaivettu esille noin 2000 kultaesinettä, jotka saatujen tietojen mukaan eivät edusta korkeatasoista kultasepäntaidetta, mutta ne on valmistettu jo n. 3500 vuotta eaa.


title: Kultaseppä

text: Sumerilaisilla kultasepillä (noin 3000-1950 eaa.) olisi ollut teknisesti varsin vähän opittavaa tämän päivän kultasepiltä. Ur-nimisen kaupungin kaivauksissa on tavattu hämmästyttävän taitavasti pakotettu, paperinohuesta kultalevystä tehty kuninkaan päänsuojus. Samalle henkilölle on kuulunut kultainen tikari, jonka kädensija on veistetty sinisestä lapis lazuli -kivestä kultakoristein. Tikarin tuppi on filigraani- ja granulointityön mestarinäyte. Kuningattaren tukkakoristeessa on kullasta pakotettuja lehti- ja kukka-aiheita, ja jalokivinä esiintyvät karneoli ja lapsis lazuli. Isohkot korvakorut ja moninkertaiset kaulaketjut sekä sormukset täydentävät Irakin kansallismuseossa näytteillä olevaa korukokoelmaa.


title: Kultaseppä

text: 1600-luvulla kasvoi jalokivien hiontataito, ja kultasepän alalla ammattikunnat erosivat. Aikaisemmin kultaseppä, kuten Benvenuto Cellini oli monitaituri. Hän pakotti hopeaa, valmisti kultaisen kaulaketjun riipuksineen ja teki jalokivikoristeisen hattukorun alusta loppuun. 1600-luvun loppupuolella jalokivisepät erottuivat selvästi omaksi ammattikunnaksi samoin kuin hopeasepät ja tavalliset kultasepät.


title: Kultaseppä

text: Ensimmäiset kultasepät saapuivat Suomeen hansakaupan myötä 1300-luvulla. Vanhin maininta löytyy Turusta vuonna 1371. Kaupungissa toimi 1300-luvulla kolme kulta- ja hopeaseppää. Yksi heistä oli Petrus Aurifaber.


title: Kultaseppä

text: 1600-luvulla ammattikuntalaitos saapui Suomeen. Se valvoi ammatin harjoittamista siten, että ammattia saivat harjoittaa vain ammattikunnan jäsenet ja porvarioikeudet hankkineet mestarit. Muut ammattilaiset saivat toimia vain mestarin luona ja hänen laskuunsa. Käytännössä kultasepän ammatin sai vain perimällä, naimalla mestarin lesken tai tyttären. Elinkeinovapaus toteutui Suomessa 1879, jolloin toimintaan ei enää tarvinnut lupaa.


title: Kultaseppä

text: Suomen kultaseppien liitto perustettiin 1905. Kokoukseen osallistui 30 kulta- ja hopeaseppää. Liiton ensimmäisinä toimintavuosina keskityttiin jäsenmäärän kasvattamiseen ja toiminta painottui liiton tunnetuksi tekemiseen. Myöhemmin keskityttiin alan keskeisiin ongelmakysymyksiin. Huomattava saavutus oli Kultaseppien käsikirja -teoksen julkaiseminen 1909. Kirja toimi lähes neljäkymmentä vuotta suomalaisten kultaseppien tärkeimpänä tietolähteenä.


title: Kultaseppä

text: Vuonna 1938 aloitti kultasepänalalle kouluttava oppilaitos toimintansa. Lahden kaupunki osti sen Helsingiltä 1971 ja myöhemmin oppilaitos yhdistettiin Lahden muotoiluinstituuttiin.


title: Kultaseppä

text: Peter Carl Fabergé lienee maineikkain kultaseppä. Hän eli 1800-luvulla ja perusti kultasepänverstaan, johon parhaimmillaan kuului yli 700 työntekijää. Suomen kultaseppien liitto on vuodesta 1987 alkaen nimennyt vuosittain vuoden kultasepän. Vuoden 2011 kultasepäksi nimettiin Pekka Kulmala.


title: Kultaseppä

text: Metallien sekoittaminen onnistuu helposti, kun kultaseppä punnitsee sekoitettavat ainekset vaa’alla ja sitten sulattaa nämä saaden aikaiseksi metalliseoksen. Sekoitettavat aineet mitataan yleensä metallirakeina. Metalliseosta kutsutaan "lejeeriksi".


title: Kultaseppä

text: Puhdas kulta on hyvin pehmeää, joten sen ominaisuuksia parannetaan sekoittamalla kultaan kuparia, hopeaa, palladiumia ja joskus nikkeliä. Valittu seosmateriaali valitaan halutun tuloksen mukaan. Runsaasti kuparia sisältävä kulta on punaisempaa kuin runsaasti hopeaa sisältävä kulta. Käyttämällä seosaineena palladiumia tai nikkeliä saadaan aikaan "valkokultaa". Kulta tulee valkoiseksi, vaikka seoksessa on kolme neljäsosaa keltaista kultaa ja vain neljäsosa nikkeliä tai palladiumia.


title: Kultaseppä

text: Jalometallien juottaminen tehdään käyttäen juotosmateriaalina epäpuhtaampaa metalliseosta. Esimerkiksi hopeaesineiden ja korujen osia juotetaan toisiinsa kiinni kovilla ja pehmeämmillä hopeajuotteilla. Koruhopean (925) eli sterling-hopean sulamispiste on noin 900 °C ja sen juottamiseen käytetään 715-785 °C asteessa sulavaa juotoshopeaa. Metalli kuumennetaan yleensä kaasuliekillä, mutta muitakin menetelmiä käytetään. Uusimpia juotostekniikoita ovat sähkön tai laserin käyttäminen.


title: Kultaseppä

text: Valaminen on yleisin korujen valmistustekniikka. Noin 80% koruista tehdään valamalla. Joko koko koru tai korujen osat tehdään valamalla. Ensimmäiseksi tehdään vahamalli ja vahamallia käyttäen suoritetaan metallivalu. Valu tehdään usein keskipako- tai tyhjiömenetelmää käyttäen. Valaminen osattiin yli 5000 vuotta sitten, mutta tekniikkaa käytettiin harvoin. Vanhalla tekniikalla tehdyt esineet yleensä painoivat paljon eli veivät paljon raaka-ainetta ja olivat painavia käytössä.


title: Kultaseppä

text: Pakottaminen lienee vanhimpia metallin muokkaustapoja. Levy, jota halutaan muokata, kiinnitetään astiaan valettuun pakotuspikeen. Pakottaminen aloitetaan levyn takapuolelta erilaisten vasaroiden ja pakotuspunsselien avulla siten, että etupuolelle syntyy halutun muotoinen kuvio. Tämä vaatii suurta taitoa ja huolellisuutta, jotta saadaan aikaiseksi haluttu kuvio. Työskentelyn aikana metallia pehmennetään hehkutuksen avulla. Useasti työ viimeistellään etupuolelta pakottamalla, siselöimällä tai kaivertamalla.


title: Kultaseppä

text: Siselöinnillä saadaan aikaiseksi pintakoristeita. Ne tehdään vasaran ja metallipunsseleiden avulla, esineen etupuolelta. Käyttämällä erilaisia punsseleita, saadaan vaihtelua esineen koristeluun.